hotchpotch/miracl-hf-unified huggingface dataset:
অ্যাংকন পাহাড়
পানামার পানামা সিটির ৬৫৪ ফুট উঁচু পাহাড়ের নাম অ্যাংকন পাহাড়।এটি অ্যাংকন শহরের কোল জুড়ে অবস্থিত। পানামা খালের দেখাশোনার জন্য এই অ্যাংকন পাহাড় এলাকা থেকেই মার্কিন যুক্তরাষ্ট্রের পক্ষ থেকে ১৯৭৭ সাল অব্দি তত্ত্বাবধান করা হত। উন্নয়নের ছোঁয়ার বাইরে থাকা এই অঞ্চল এখন সংরক্ষিত এলাকা হিসেবে ঘোষিত। পানামা সিটির সবচেয়ে উঁচু এলাকা হিসেবে এই অঞ্চল চিহ্নিত। পাহাড়টির শীর্ষে উঠতে ত্রিশ মিনিটের মতো সময় লাগে। তবে স্থানীয় বাসিন্দাদের মতে, ২০১৭ সালের ১২ই ফেব্রুয়ারি থেকে অ্যাংকন পাহাড়ের উপরে উঠা বন্ধ করা হয়েছে। তুলনামূলকভাবে অনুন্নত এই এলাকায় জঙ্গল রয়েছে। গ্রামীন পরিবেশের গাছপালা কাটা হলেও এখনো কিছু বন্যপ্রাণী এখানে টিকে রয়েছে। স্লথ, সাদা নাকের কোয়াতি, হরিণসহ একাধিক সংরক্ষিত বন্যপ্রাণী এখনো টিকে আছে এখানে। বর্তমানে অ্যাংকন পাহাড়ের নাম পানামার পরিবেশ দল Asociación Nacional para la Conservación de la Naturaleza (ANCON) ব্যবহার করছে।
দস্যু হেনরি মর্গান ১৬৭১ সালে পানামা সিটি দখল করার পরে, চারিদিকের ব্যাপারে জানার জন্য এবং নিজের আত্মরক্ষা সুনিশ্চিত করতে তিনিই সর্বোপ্রথম অ্যাংকন পাহাড়ে উঠেন। মরগান পূর্বের শহর ধ্বংস করে ফেলার পর অ্যাংকন পাহাড় থেকে নতুন গড়ে ওঠা শহরকে সম্পূর্নভাবে দেখা যেত।
এমেলিয়া ডেনিস দে ইকাজা ১৯০৬ সালে পানামা খাল দখল নিয়ে কবিতা লেখার পর থেকে অ্যাংকন পাহাড় একটি জাতীয় প্রতীক হয়ে দাঁড়ায়।Tআজও এর চূড়ায় একটি বড় জাতীয় পতাকা উড়ছে।
পানামা খাল দিয়ে যাওয়া প্রথম জাহাজটির নাম এই পাহাড় ও সংশ্লিষ্ট এলাকার নামে নামকরণ করা হয়েছিল। ১৯১৪ সালের সেই জাহাজের নাম ছিল "এসএস অ্যাংকন"।
১৯৭৭ সালে পানামা খালের অধিকার পুণরায় পাওয়ার পর দেশটি সবার প্রথমে এই পাহাড়ের চূড়ায় নিজের দেশের পতাকা স্থাপন করে।
সোপা প্যারাগুয়া
সোপা প্যারাগুয়া, প্যারাগুয়ের স্যুপ হচ্ছে প্যারাগুয়ে এবং উত্তর-পূর্ব আর্জেন্টিনার এক ধরনের ঐতিহ্যবাহী খাবার। এর আক্ষরিক অর্থ "প্যারাগুয়ের স্যুপ"।  এটি কর্নব্রেড, কর্নফ্লাওয়ারের মতো অনেকটা। সোপা প্যারাগুয়ে বানাতে পনির এবং দুধ উপাদান হিসেবে ব্যবহৃত হয়। এটি স্পঞ্জি ধরনের এবং উচ্চ ক্যালরি ও প্রোটিন সমৃদ্ধ।
""সোপা প্যারাগুয়া""র সাথে দেশটির আরেক ধরনের খাবারের সাথে অনেকটাই মিল পাওয়া যায়। "চিপাহুয়াজু" নামের খাবারটিতে অবশ্য তাজা ভুট্টা ব্যবহার করা হয় এবং সাধারণত তা প্যারাগুয়ের গরুর মাংসের স্যপের সাথে পরিবেশোন করা হয়।
বলা হয়, এই খাবারের প্রচলন ঘটেপ্যারাগুয়ের প্রথম সাংবিধানিক প্রেসিডেন্ট কারলোস এন্টনিও লোপেজের আমলে, ১৮৪১ থেকে ১৮৬২ সালের মধ্যবর্তী সময়ে। তার পাচকদের মাঝে একজন (মাচু নামে পরিচিত) এই খাবারের উদ্ভব ঘটান। বলা হয়ে থাকে, তৎকালীন গভর্নর দুধ, পনির, কর্নফ্লাওয়ার ও ডিমের তৈর সাদা স্যুপ অত্যন্ত পছন্দ করতেন যা তার স্থূলতা থেকেই প্রমানিত হয়।একদিন  বাবুর্চি মাচু স্যুপ বানাতে গিয়ে ভুলে তাতে কর্নফ্লাওয়ার বেশি দিয়ে ফেলেন। দুপুরে যখন তিনি তার ভুল বুঝতে পারেন, তখন নতুন করে স্যুপ বানানোর প্রস্তুতি নেয়ার সময় ছিল না। তখন তিনি মিশ্রণটি একটা লোহার পাত্রে নিয়ে "''টাটাকুয়া"" নামের বিশেষ মাটির চুলায় রান্না করেন। ফলস্বরূপ, তরল স্যুপের বদলে এক ধরনের কঠিন স্যুপ পান। বাবুর্চি মাচু তার নতুন উদ্ভাবিত কঠিন স্যুপের স্বাদ অত্যন্ত পছন্দ করেন এবং এর নামকরণ করেন "সোপা প্যারাগুয়া" বা "প্যারাগুয়ের স্যুপ" ।
সোপা প্যারাগুয়ে বানাতে প্রয়োজন-পিঁয়াজ, পানি, ভারী লবণ, শূকরের চর্বি, ডিম, তাজা পনির, কর্নফ্লাওয়ার, দই অথবা খাঁটি দুধ এবং দুধের ক্রিম।.
অন্য আরেকটি ধরনের "সোপা প্যারাগুয়ে দে এস্তেনিয়া" বানাতে প্রা একই ধরনের উপাদান লাগে। তবে উপাদানের পরিমানের উপর নির্ভর করে এর স্বাদ ও টেক্সটার ভিন্ন হয়।
সোপা প্যারাগুয়ে প্রস্তুতিতে তিনটি ধাপ প্রচলিত। প্রথমে পিঁয়াজ পাতলা করে কেটে ১০ মিনিট পানিতে সেদ্ধ করে ঠান্ডা হতে দেয়া হয়।
শুকরের চর্বি ফেটিয়ে তাতে ডিম দিয়ে পুনরায় ফেটিয়ে নেয়া হয়। এরপর এতে পনির যোগ করা হয়।
উক্ত মিশ্রনে পিঁয়াজ যোগ করে তাতে একে একে কর্নফ্লাওয়ার, দুধ, ক্রিম মেশানো হয়। সম্পূর্ন মিশ্রণ তৈরি হয়ে গেলে একটি পাত্রে ঘি অথবা তেল দিয়ে তৈলাক্ত করে মিশ্রণটি বেক করার জন্য ঢালা হয়। গরম ওভেনে প্রায় ২০০ ডিগ্রি তাপমাত্রায় এক ঘন্টা ধরে বেক করে "সোপা প্যারাগুয়া" বানানো হয়।
লা স্যান্তিসিমা ত্রিনিদাদ ডে পারানা
লা স্যান্তিসিমা ত্রিনিদাদ ডে পারানা বা সর্বশ্রেষ্ঠ পবিত্র পারানা ট্রিনিটি () প্যারাগুয়ের সাবেক যীশু সম্প্রদায়ের গৃহ। এটি বহু গৃহের অন্যতম উদাহরণ। ১৭শ ও ১৮শ শতাব্দীতে ব্রাজিল, আর্জেন্টিনা ও প্যারাগুয়ের ন্যায় দক্ষিণ আমেরিকার বিভিন্ন জায়গায় ছোট আকারের উপনিবেশগুলোয় মিশন প্রতিষ্ঠা করা হয়। এ সকল মিশনগুলোয় স্বেচ্ছাসেবী সমাজসংঘ গঠন করা হয়। এগুলো আদিবাসী জনগোষ্ঠীকে খ্রিস্টান ধর্মীয় বিশ্বাস স্থাপনকল্পে নিয়মিতভাবে স্পেনীয় উপনিবেশ জীবনধারা গঠনে অবিচ্ছেদ্য অংশ হয়ে উঠে।
‘লা স্যান্তিসিমা ত্রিনিদাদ ডে পারানা’কে স্থানীয় অধিবাসীরা ‘ত্রিনিদাদের ভগ্নাবশেষ’ নামে প্রায়শঃই আখ্যায়িত করে থাকে। প্যারাগুয়ের দক্ষিণাঞ্চল ও আর্জেন্টিনার উত্তরাঞ্চলে অবস্থিত পারানা নদী তীরবর্তী এলাকায় সর্বশেষ যীশু সম্প্রদায়ের সংঘগুলোর অন্যতম। এছাড়াও এটি এখনো প্রবেশাধিকারের যোগ্য ও ঐতিহাসিক স্থাপনাগুলোর সর্বাপেক্ষা ভ্রমণযোগ্য স্থান। আধুনিককালে ত্রিনিদাদের এনকার্নাসিওন শহরে এর অবস্থান।
১৭০৬ সালে এর অবকাঠামো নির্মাণের কাজ শুরু হয়। অবকাঠামোর অঙ্গসজ্জ্বায় পর্তুগিজ ও স্পেনীয় ধাঁচের প্রভাব পড়েছে। পরিকল্পিতভাবে গড়ে তোলা স্বয়ংসম্পূর্ণ নগরী হিসেবে সভা-অনুষ্ঠান আয়োজনের স্থান রয়েছে এবং এখানে গণ ও বৈবাহিক অনুষ্ঠান সম্পন্নের ব্যবস্থা রাখা হয়েছিল। বৃহৎ আকৃতির গির্জা সভাগৃহ, বিদ্যালয়, অনেকগুলো যন্ত্রপাতি নির্মাণের স্থান, যাদুঘর ও স্থানীয় ইন্ডিয়ান জনগোষ্ঠীর বাসস্থান নির্মাণ করা হয়েছিল।
১৭৬৮ সালে যীশু সম্প্রদায়ের সংঘগুলো স্পেনীয় উপনিবেশ থেকে চলে যেতে শুরু করে। ত্রিনিদাদেও এর প্রভাব পড়ে এবং বাদ-বাকী সংঘগুলোও কয়েক দশকের মধ্যে চলে যায়। পরবর্তীতে এ অঞ্চলের অন্যান্য ইন্ডিয়ান জনগোষ্ঠী স্বর্ণের সন্ধানে ভাস্কর্য সমৃদ্ধ গির্জাগুলোয় ব্যাপকহারে লুণ্ঠন কার্য চালায়। সাম্প্রতিককালে অবকাঠামো নির্মাণের অংশ হিসেবে ত্রিনিদাদ বেশ ভালো অবস্থায় রয়েছে।
আধুনিক ঐতিহাসিক সংঘগুলো বর্তমানে এর দেখাশোনায় রয়েছে। এছাড়াও এটি প্যারাগুয়ের দুইটির মধ্যে একটি হিসেবে ১৯৯৩ সালে ইউনেস্কো বিশ্ব ঐতিহ্যবাহী স্থানের মর্যাদা পেয়েছে।
‎* অফেলিয়া হুপার
আবদুর রহমান (বীর বিক্রম)
আবদুর রহমান (জন্ম: অজানা) বাংলাদেশের স্বাধীনতা যুদ্ধের একজন বীর মুক্তিযোদ্ধা। স্বাধীনতা যুদ্ধে তাঁর সাহসিকতার জন্য বাংলাদেশ সরকার তাঁকে বীর বিক্রম খেতাব প্রদান করে।
আবদুর রহমানের জন্ম হবিগঞ্জ জেলার মাধবপুর উপজেলার জগদীশপুর ইউনিয়নের বড় ধলিয়া গ্রামে। তাঁর বাবার নাম আবদুর রহিম চৌধুরী এবং মায়ের নাম ফুলবানু। তাঁর স্ত্রীর নাম সামসুন্নাহার বেগম। তাঁর এক ছেলে, এক মেয়ে।
পাকিস্তান সেনাবাহিনীতে চাকরি করতেন আবদুর রহমান। ১৯৭১ সালে কর্মরত ছিলেন প্রথম ইস্ট বেঙ্গল রেজিমেন্টে। যশোর সেনানিবাসে আক্রান্ত হওয়ার পর সেখান থেকে পালিয়ে যান। পরে দলের কাউকে খুঁজে না পেয়ে নিজ এলাকা হবিগঞ্জে এসে দ্বিতীয় ইস্ট বেঙ্গল রেজিমেন্টের সঙ্গে যোগ দেন। পরে তাঁকে ১১ ইস্ট বেঙ্গল রেজিমেন্টে অন্তর্ভুক্ত করা হয়। যুদ্ধ করেন শাহজীবাজার, মাধবপুর, হরষপুর, আখাউড়া, ভৈরব, আশুগঞ্জসহ বিভিন্ন স্থানে।
১৯৭১ সালের ৬ বা ৭ মে ভোরে আবদুর রহমান একজন সহযোদ্ধাকে সঙ্গে নিয়ে হবিগঞ্জের তেলিয়াপাড়ার নিজেদের প্রতিরক্ষা অবস্থান থেকে বেরিয়ে পড়েন রেকি করার উদ্দেশ্যে। বেলা ১১টায় সেখানে ফিরে এসে দেখেন, চারদিক লন্ডভন্ড। কোনো সাড়াশব্দ নেই। পড়ে আছে কয়েকজন সহযোদ্ধার রক্তাক্ত নিথর দেহ। এ অবস্থা দেখে আবদুর রহমান শিউরে উঠলেন। কিছুটা হতবুদ্ধিও হয়ে পড়লেন। এমন ঘটনার মুখোমুখি হবেন ভাবতেই পারেননি। বুঝতে পারলেন, শত্রু পাকিস্তানি সেনাদের আকস্মিক আক্রমণেই এ অবস্থা হয়েছে। তারপর সতর্ক হলেন। ভাবলেন, পাকিস্তানি সেনারা নিশ্চয় আশপাশে আছে। তাঁকে এখান থেকে দ্রুত সরে পড়তে হবে। সঙ্গে থাকা সহযোদ্ধা পালিয়ে গেছেন। তিনি সরে পড়ার সুযোগ আর পেলেন না। পড়ে গেলেন এক পাকিস্তানি সেনার সামনে। ওই পাকিস্তানি সেনা তাঁকে থামার নির্দেশ দিল। তখন মনে হলো এই পাকিস্তানি সেনার গুলিতে মরার চেয়ে নিজের পিস্তলের গুলিতে নিজেকে আত্মাহুতি দেওয়াও অনেক ভালো। তারপর নিমেষে নিজের কাছে থাকা পিস্তল বের করে কী মনে করে গুলি করেন ওই পাকিস্তানি সেনাকেই। মাটিতে লুটিয়ে পড়ল পাকিস্তানি সেনা। এ ঘটনায় তাঁর সাহস ও মনোবল বেড়ে গেল। ভাবলেন, মরতে যখন হবেই, আরও কয়েকজনকে মেরেই মরি। গুলির শব্দ শুনে সেখানে এগিয়ে এল আরও দুজন পাকিস্তানি সেনা। তারা কিছু বুঝে ওঠার আগেই গুলি করলেন। অব্যর্থ নিশানা; দুই পাকিস্তানি সেনাই লুটিয়ে পড়ল মাটিতে। এরপর দ্রুত অবস্থান নিলেন সেখানকার এক বাংকারে। 
বাকি পাকিস্তানি সেনারা ছিল বেশ দূরে। পরিস্থিতি তাঁর সহায় হলো। ওই বাংকারে ছিল একটি মেশিনগান। তাতে গুলিভর্তি চেন লাগানো। সেই মেশিনগান দিয়ে তিনি গুলি করতে থাকলেন। তখন পাকিস্তানি সেনারা দৌড়াদৌড়ি করে পিছিয়ে যেতে থাকল। তিন-চারজন মাটিতে লুটিয়ে পড়ল। আকস্মিক এ ঘটনায় পাকিস্তানি সেনারাও হতভম্ভ। এরই ফাঁকে ওয়্যারলেসে তিনি যোগাযোগ করলেন তাঁর অধিনায়কের সঙ্গে। অধিনায়ক তাঁকে নির্দেশ দেন দ্রুত ওই স্থান থেকে সরে পড়ার। তিনি অধিনায়কের কাছে অনুরোধ করেন গোলা ছোড়ার। সহযোদ্ধারা তিন ইঞ্চি মর্টারের গোলা পাকিস্তানি সেনাদের ওপর নিক্ষেপ করতে থাকেন। এ সুযোগে তিনি দ্রুত ক্রলিং করে পশ্চাদপসরণ করেন। সীমান্তের কাছাকাছি পৌঁছার পর সহযোদ্ধারা তাঁকে ভারতে নিয়ে যান। সেদিন আলৌকিক ভাবে বেঁচে যান তিনি।
জয়ন্তী গাছ
জয়ন্তী গাছ সাধারণত দেখা যায় না। জয়ন্তী গাছের বৈজ্ঞানিক নাম হলো "Sesbania sesban". এটি Fabaceac গোত্রের ফুল।
সংস্কৃত ভাষায় এর নাম জয়ন্তিকা। গাছ সাধারণত ৩-৪ বছর বাঁচে। মাঝারি আকৃতির গাছটি লম্বায় ১০- ২০ফুট উচ্চতার হয়ে থাকে। এর কাণ্ড বাদামি রঙের হয়। পাতা পক্ষল যৌগিক। প্রায় ২০ জোড়া পত্রক থাকে। সাধারণত হলুদ, গোলাপি ও বাদামী এই ৩ ধরণের ফুল গাছভেদে দেখা যায়। ফুল ২ - ৩ সেন্টিমিটার দৈর্ঘ্যের হয়ে থাকে। ৪ টি পাপড়ির মধ্যে ২ টি উল্টানো বিস্তৃত ও ২ টি একত্রীভূত। পৌষমাসে ফুল ফোটে। ফল চিকন লম্বাটে, কাঁচা অবস্থায় সবুজ। শুকিয়ে গেলে বাদামি বর্ণ। প্রতিটি ফলে ২০-২৫টি বীজ থাকে। এই গাছ প্রাকৃতিক ঔষধ হিসেবে  ব্যবহৃত হয়। 
তবে সনাতন ধর্মাবলম্বীরা তাদের দুর্গাপূজায় এই গাছ অবশ্যই ব্যবহার করে থাকেন। এই গাছের ডাল ছাড়া দুর্গাপূজা করা সম্ভবই না। সনাতন ধর্মাবলম্বীরা দুর্গাপূজায় এই গাছের ডাল ব্যবহার করে। দুর্গাপূজায় ষষ্ঠী পূজার সময় নবপত্রিকার একটি অংশ হিসেবে এটি ব্যবহার করা হয়।
মেয়েদের যৌনি পথ ছোট করতে এ গাছের কচি পাতা বেটে যৌনিতে লেপলে যৌন পথ ছোট হয়।
রেডিও ধ্বনি
রেডিও ধ্বনি ২৪ ঘণ্টার সংবাদভিত্তিক একটি রেডিও চ্যানেল। ২০১৫ সালের ১৪ এপ্রিল পরীক্ষামূলক সম্প্রচারের মাধ্যমে এই রেডিও যাত্রা শুরু করে। একই বছরের ২২ জুন থেকে এটি বাণিজ্যিক সম্প্রচার শুরু করে।
আবদুর রহমান (দ্ব্যর্থতা নিরসন)
আবদুর রহমান নামটি নিম্নের ব্যক্তিবর্গকে নির্দেশ করতে পারেঃ
কলম্বীয় শান্তি প্রক্রিয়া
কলম্বীয় শান্তি প্রক্রিয়া () কলম্বীয় সরকারের রাষ্ট্রপতি হুয়ান ম্যানুয়েল সান্তোস ও কলম্বিয়ার বিপ্লবী সেনাবাহিনী - পিপলস আর্মির (ফার্ক-ইপি) মধ্যকার শান্তি প্রক্রিয়া সম্পন্ন হবার ফলে কলম্বিয়ায় সংঘাতের সমাপ্তি ঘটে। সেপ্টেম্বর, ২০১২ সালে আলোচনা পর্বের সূত্রপাত ঘটে। মূলতঃ কিউবার হাভানায় এর আনুষ্ঠানিকতা শুরু হয়। আলোচনায় অংশগ্রহণকারীগণ চূড়ান্ত চুক্তিনামার মাধ্যমে এর সমাপ্তি ঘোষণা করেন।
আমেরিকা অঞ্চলে কলম্বীয় সেনাবাহিনীর সাথে সংঘাতের বিষয়টি বেশ পুরনো চলমান প্রক্রিয়া। ১৯৬৪ সালে ‘ফুরজাস আর্মাদাস রিভ্যলুসিওনারিস ডে কলম্বিয়া’ নামে কলম্বিয়ার বিপ্লবী সেনাবাহিনী গঠিত হয়। এটিই দেশের সর্ববৃহৎ বামপন্থী গেরিলা সংগঠন। তারা দেশ পরিচালনা করতো।
১৯৯০ ও ১৯৯১ সালে বেশ কয়েকটি ছোট গেরিলা আন্দোলনকারী দলের সাথে শান্তি প্রক্রিয়া অনুষ্ঠিত হলে তাদের কার্যক্রম শেষ হয় ও নাগরিক রাজনৈতিক কর্মকাণ্ডের দিকে অগ্রসর হয়। এম-১৯ নামে পরিচিত ১৯শে এপ্রিল আন্দোলন নামীয় প্রথম গেরিলা সংগঠন শান্তি চুক্তিতে কলম্বীয় সরকারের সাথে স্বাক্ষর করে। এরফলে তাদের কার্যক্রম স্থগিত হয় ও সাধারণ ক্ষমা ঘোষণার আওতায় তাদের অস্ত্র সমর্পণ করা হয়। অন্যান্য গেরিলা সংগঠনও একইভাবে চুক্তিতে স্বাক্ষর করে তাদের কার্যক্রমের পরিসমাপ্তি ঘটায়। তন্মধ্যে, সম্মুখসারির পপুলার লিবারেশন আর্মি (ইপিএল) ও মোভিমিয়েন্তো আর্মাদো কুইনটিন লেম (এমএকিউএল) অন্যতম। তবে, আনুষ্ঠানিকভাবে পুণঃপুণঃ চেষ্টা চালানো হলেও সরকার ও ফার্কের মধ্যে শান্তি প্রক্রিয়া আনয়ণের চেষ্টা ব্যর্থতায় পর্যবসিত হয়।
বর্তমান শান্তি প্রক্রিয়া শুরুর পূর্বে ১৯৯৯-২০০২ সময়কালে ফার্কের সাথে রাষ্ট্রপতি আন্দ্রেস পাস্তারানা সরকার চেষ্টা চালায়। ফার্ক নিয়ন্ত্রিত এলাকায় সেনা প্রত্যাহার করে নেয়া হয়। তিন বছর ধরে শান্তি প্রক্রিয়ার চেষ্টা অব্যাহত থাকে। তবে, দুই পক্ষের মধ্যে সমঝোতা হয়নি। অবশেষে আনুষ্ঠানিকভাবে পাস্তারানা সরকার সকল প্রকার সম্পর্ক ভেঙ্গে ফেলে ও ২০০২ সালের রাষ্ট্রপতি নির্বাচনের কয়েকমাস পূর্বে ২০ ফেব্রুয়ারি, ২০০২ তারিখে পুণরায় ঐ অঞ্চলে সেনা মোতায়েন করে। ফার্ক নিয়ন্ত্রিত এলাকায় নিরাপদ ঘাঁটি তৈরি করে অপহরণ, বন্দীদের বিনিময়ে আলোচনা, বিচ্ছিন্ন আক্রমণ ও আক্রমণধর্মী পরিকল্পনায় সচেষ্ট হয়। একই সাথে শান্তি প্রক্রিয়ার দিকেও অগ্রসর হয়। অন্যদিকে, কলম্বিয়া ইউনাইটেড সেলফ-ডিফেন্স ফোর্সের (এইউসি) ন্যায় বিচ্ছিন্নতাবাদী দলগুলো ফার্কের সাথে সরকারের আলোচনার বিষয়ে বিরোধিতা করতে থাকে।
১৯৯৮ থেকে ২০০২ সময়কালে কলম্বিয়ার সাম্প্রতিক ইতিহাসে সর্বাপেক্ষা সংঘাতমুখর সময় পার হয়। ১৯৯৮ সালে জাতীয় পর্যায়ে প্রতি লক্ষে ৫৮.৯২জন হত্যাকাণ্ডের শিকার হন। ২০০২ সালে তা বেড়ে দাঁড়ায় ৬৯.৬৯জন। পাশাপাশি জনসাধারণের বাড়ীঘরে ৩৯০টি আক্রমণ পরিচালনা করা হয়। এর অধিকাংশই ফার্কের মাধ্যমে সম্পন্ন হতো। এ সময়ে প্রতি বছরে তিন সহস্রাধিক অপহরণের ঘটনা ঘটে ও ৮৯৮টি গণহত্যাকাণ্ড পরিচালিত হয়। অধিকাংশই বিচ্ছিন্নতাবাদী দলগুলো করে ও ৫,৪০০-এরও বেশি মানুষ নিহত হয়।
২৪ আগস্ট, ২০১৬ তারিখে এ শান্তি প্রক্রিয়া সম্পন্ন হয়। সেলক্ষ্যে ২ অক্টোবর, ২০১৬ তারিখে গণভোটের আয়োজন করা হয়। এতে ৫০.২% ভোটার এ চুক্তিনামার বিপক্ষে তাদের মতামত ব্যক্ত করে ও ৪৯.৮% ভোটার এর স্বপক্ষে তাদের ভোটাধিকার প্রয়োগ করে। এরপর কলম্বীয় সরকার ও ফার্ক কর্তৃপক্ষ ২৪ নভেম্বর শান্তি প্রক্রিয়ার পর্যালোচনায় স্বাক্ষর করে ও কংগ্রেসে পুণঃমূল্যায়ণ শেষে দ্বিতীয়বারের গণভোটের জন্য প্রেরণ করে। ২৯-৩০ নভেম্বর, ২০১৬ তারিখে উভয় কংগ্রেসে চুক্তিনামার ত্রুটি দূর করে। এরফলে এ সংঘাতের পরিসমাপ্তি ঘটে।
পপ সঙ্গীত
পপ সঙ্গীত হল জনপ্রিয় সঙ্গীতের একটি ধরন। ১৯৫০ এর দশকের মাঝামাঝি সময়ে মার্কিন যুক্তরাষ্ট্র ও যুক্তরাজ্যে এর উৎপত্তি হয়। "জনপ্রিয় সঙ্গীত" ও "পপ সঙ্গীত" একে অপরের সমার্থক হিসেবে ব্যবহৃত হয়, যদিও জনপ্রিয় সঙ্গীত বলতে সকল সঙ্গীত এবং বিভিন্ন ধরন যা জনপ্রিয়তা লাভ করেছে তা বুঝানো হয়। "পপ" ও "রক" ১৯৬০ এর দশকের শেষভাগের পূর্বে সমার্থক হিসেবে ব্যবহৃত হত।
যদিও পপ সঙ্গীতকে একক চার্ট হিসেবে দেখা যায়, এটি সকল চার্ট সঙ্গীতের সমন্বিত রূপ নয়। পপ সঙ্গীত সারগ্রাহী, এবং অন্যান্য ধরন, যেমন শহুরে, নৃত্য, রক, লাতিন ও দেশী সঙ্গীত থেকে বিভিন্ন উপাদান গ্রহণ করে। এই ধরনের সঙ্গীতের বৈশিষ্ট হল এগুলো সাধারণত ছোট থেকে মাঝারি দৈর্ঘ্যের হয়ে থাকে, কিছু গীত পুনঃপুন আসে, এবং সুর সুমধুর হয়ে থাকে।
ডেভিড হ্যাচ ও স্টিভেন মিলওয়ার্ড পপ সঙ্গীতকে জনপ্রিয়, জ্যাজ ও লোক সঙ্গীত থেকে ভিন্ন একটি সঙ্গীতের ধারা বলে সংজ্ঞায়িত করেছেন। পিট সিজারের মতে, পপ সঙ্গীত হল এক ধরনের পেশাদারী সঙ্গীত যা লোক সঙ্গীত ও শিল্পকলা সঙ্গীত উভয় ধারাকে ধারণ করে। যদিও পপ সঙ্গীত একক চার্টে দেখা যায়, তবে তা সকল চার্ট সঙ্গীতের সমন্বিত রূপ নয়। এই সঙ্গীত চার্টে সঙ্গীতের বিভিন্ন উৎস, যেমন ধ্রুপদি, জ্যাজ, এবং অভিজাত সঙ্গীতের বিভিন্ন গান থেকে নেওয়া হয়। পপ সঙ্গীত সঙ্গীতের ধারা হিসেবে আলাদাভাবে বিদ্যমান এবং বিকাশ লাভ করেছে। ফলে, "পপ সঙ্গীত" একটি ভিন্ন ধারা হিসেবে বিবৃত হয়, সকলের দৃষ্টি আকর্ষণ করে। এটি একক গান ভিত্তিক সঙ্গীত যার কিশোর ও যুবকদের দিকে লক্ষ্য সৃষ্টি করা হয়, অন্যদিকে রক সঙ্গীত অ্যালবাম ভিত্তিক সঙ্গীত যার লক্ষ্য থাকে প্রাপ্ত বয়স্কদের মনোরঞ্জন।
জাপানি বটেরা
জাপানি বটেরা (বৈজ্ঞানিক নাম: "Coturnix japonica") (ইংরেজি: "Japanese quail") হচ্ছে Phasianidae পরিবারের Coturnix গণের একটি পাখি।
পুরুষ ও স্ত্রী পাখির রং একি রকম হয়। মাথার রং উজ্জ্বল হয় ও লেজ হলদে বাদামি হয়। পুরুষ পাখির বুকের পালক কালচে বাদামি ও কাল ছিটে থাকে। পুরুষরা পাখি স্ত্রী পাখির চেয়ে ছোট থাকে।
এই পাখি স্থানীয় হিসাবে ভুটান, চীন, ভারত, জাপান, কোরিয়া, মঙ্গোলিয়া, মায়ানমার, রাশিয়া, থাইল্যান্ড, ভিয়েতনাম দেখা যায়।অস্থায়ীভাবে কম্বোডিয়া, ফিলিপাইন অংশে দেখা যায়। মাঝে মাঝে ইতালি, আমেরিকায় দেখা যায়।
জাপানি বটেরা আই. ইউ. সি. এন. এই প্রজাতিটিকে প্রায় বিপদগ্রস্ত বলে ঘোষণা করেছে। বাংলাদেশের বন্যপ্রাণী আইনে এ প্রজাতিটিকে অনিশ্চিত ও অনুমান নির্ভর।
ঈশ্বার
ঈশ্বর বাংলা বর্ণমালার একটি চিহ্ন যা দ্বারা প্রকাশ করা হয়।
স্বর্গীয় অথবা মৃত হিন্দু ব্যক্তির নামের আগে এই চিহ্ন বসে ।
ঈশ্বর চিহ্ন ও চন্দ্রবিন্দু চিহ্নের (ঁ) এর মাঝে প্রায় সবসময়ই বিভ্রান্তি ঘটে। তবে ঈশ্বরের ডান হাতটি বাঁ হাতের চেয়ে লম্বা।
নীলকান বসন্তবৌরি
নীলকান বসন্তবৌরি (বৈজ্ঞানিক নাম: "Psilopogon duvaucelii") (ইংরেজি: "Blue-eared barbet") হচ্ছে Megalaimidae পরিবারের Psilopogon গণের একটি পাখি।
নীলকান বসন্তবৌরি আকারে ১৭ থেকে ১৮ সে মি পর্যন্ত হয়ে থাকে । এদের গলা ছোট ও মাথা বড় আকৃতির এবং লেজ ছোট হয় । এদের দেহের সবুজ বর্ণের হয়ে থাকে। ঠোঁট কালচে বর্ণের হয় । পুরুষ পাখির গলা দেখতে কমলা রঙের । এদের কানের উপর ও নিচে লাল রঙ ও স্ত্রী পাখির মাথা হালকা রং হয় ।কানের চারপাশে গাঢ় কমলা হয় । অপ্রাপ্তবয়স্ক পাখির মাথা সবুজ এবং কান ও গলা নীল রঙের হয় ।
নীলকান বসন্তবৌরি বাংলাদেশ, ভারত, পাকিস্তান, নেপাল, ভুটান, মিয়ানমার, থাইল্যান্ড, লাওস, ভিয়েতনাম এবং চীন অংশে প্রধান বিচরণস্থল।
নীলকান বসন্তবৌরি আই. ইউ. সি . এন. বড় Least Concern বা আশঙ্কাহীন প্রজাতি হিসেবে তালিকাভুক্ত করেছে। বাংলাদেশে এই পাখি Least Concern বা আশংকাহীন বলে বিবেচিত। বাংলাদেশের বন্যপ্রাণী আইনে এ প্রজাতিটি সংরক্ষিত।
আকুলিকো
আকুলিকো, চাচাদো, আকুইকো, আকুসি, পিজচো () এক ধরনের সামাজিক, ধর্মীয় বিশ্বাসবোধ ও চিকিৎসার্থে ব্যবহৃত ঔষধ। কিঞ্চিৎ আকারে নেশাজাতীয় কোকা পাতা মুখের অভ্যন্তরে গাল ও চোয়ালের মাঝখানে রাখা হয়। দক্ষিণ আমেরিকার দেশ আর্জেন্টিনার উত্তরাংশ, চিলির উত্তরাংশ, বলিভিয়ার পশ্চিমাংশ, পেরু, ইকুয়েডর, কলম্বিয়ায় এটি লোকেরা চিবিয়ে থাকে। সমুদ্রপৃষ্ঠ থেকে অনেক উঁচু এলাকার এসকল দেশে মূলতঃ অক্সিজেনের ঘাটতি মোকাবেলায় ব্যবহার করা হয়। এছাড়াও, শারীরিক ক্লান্তিবোধ, ক্ষুধামন্দা ও বদহজম দূরীকরণেও এর প্রয়োগ হয়। কোকা পাতা চিবানোর এ রীতিকে সচরাচর ‘আকুলিকার’, ‘চাচর’, ‘পিজচায়ের’, ‘কোকুইয়ার’ ও ‘ককুইরোস’ নামে ডাকা হয়।
আন্দিজ পর্বত এলাকায় প্রায় আট হাজার বছর পূর্বে কোকা চাষের কথা জানা যায়। মোচে সংস্কৃতিতে সিরামিকের পাত্রে চাচার্জিংয়ের প্রমাণ বহন করছে। উপনিবেশবাদের পর এর চর্চা বেশ কমে যায়। তবে, সেরো রিকো ডে পটসি এলাকায় খনির ন্যায় কষ্টকর কাজে নিযুক্ত ইন্ডিয়ানদের সহায়তায় এ সংস্কৃতি রক্ষা পায়।
সাধারণতঃ ক্ষারজাতীয় সোডিয়াম বাইকার্বনেট বা চুন বা গাছ পুড়িয়ে ছাঁই বা ব্লিচ বা ইলিপ্টা ব্যবহার করে এর প্রতিক্রিয়া বাড়ানোর চেষ্টা করা হয়। এরপর চুনের তরল বের করে ফেলা হয়। ব্লিচ বা ইলিপ্টা হালকা ধূসর বা ঘন বর্ণের হবে ও কিছু পাতার মাঝে রেখে মুখে দিতে হয়।
দীর্ঘ দূরত্বে বাস চালনা, অবকাঠামো নির্মাণ, খনির কাজ ও এ জাতীয় সমগোত্রীয় পেশায় এ অভ্যাস দীর্ঘদিন যাবৎ চলে আসছে। উপনিবেশকালীন সময়ে খনির ন্যায় কিছু ব্যবসায় এটি চলমান থাকে। কিন্তু নতুন কাজের সাথে জড়িত ব্যক্তিরা কাজের ফাঁকে বা পরীক্ষা চলাকালীন দীর্ঘ সময় সজাগ রাখতে এর ব্যবহার করতে থাকে।
জাইম পাজ জামোরা’র ন্যায় বেশ কিছু বলিভীয় সরকার সাংস্কৃতিক ঐতিহ্য প্রতিপালনে সহযোগিতা করে আসছে। তবে, ইভো মোরালেস এ ঐতিহ্য পালনে নতুন মাত্রা যোগ করেন। জনগোষ্ঠীর একটি অংশের প্রাত্যহিক কাজে এর ব্যবহার ও এজাতীয় সাংস্কৃতিক কাজের অনুশীলনে সহয়তাকল্পে তিনি ‘জাতীয় আকুলিকো দিবস’ পালনের কথা উল্লেখ করেন। ১১ জানুয়ারি, ২০১৩ তারিখে বলিভিয়া ১৯৬১ সালের মাদকবিরোধী সম্মেলনে স্বাক্ষর করলেও ১৯ ধারায় নিম্নবর্ণিত শর্তের কথা উল্লেখ করা হয়:
বহুজাতিভিত্তিক বলিভিয়া রাষ্ট্রে প্রচলিত কোকা পাতা চিবানোর বিষয়টি সংরক্ষিত আছে। সাংস্কৃতিক ও ঔষধের উদ্দেশ্যে কোকা পাতা ব্যবহার ও খরিদ করা যাবে।
তাদাহিরো সেকিমোতো
তাদাহিরো সেকিমোতো একজন জাপানি ইলেক্ট্রনিক প্রকৌশলী।
সেকিমোতো ১৯২৬ সালের ১৪ নভেম্বর জাপানে জন্মগ্রহণ করেন। তিনি টোকিও বিশ্ববিদ্যালয় থেকে ১৯৪৮ সালে পদার্থবিজ্ঞানে ব্যাচেলর অব সায়েন্স এবং ১৯৬২ সালে ডক্টর অব ইঞ্জিনিয়ারিং ডিগ্রি লাভ করেন। তিনি ১৯৬৫ সালে এনইসি এর হেড অব রিসার্চ হিসেবে নিযুক্ত হন। তিনি ১৯৮০ সালে এনইসি এর প্রেসিডেন্ট নিযুক্ত হন। তিনি ১৯৯৪ সালে এনইসি এর চেয়ারম্যান নিযুক্ত হন। তার ৩৫টি জাপানি প্যাটেন্ট এবং ৫টি বিদেশী প্যাটেন্ট রয়েছে।
চিনচরোদের মমি
চিনচরোদের মমি () দক্ষিণ আমেরিকার চিনচরো সংস্কৃতিতে প্রচলিত মৃত ব্যক্তিদের মমিবিশেষ। বর্তমানে চিলির উত্তরাঞ্চল ও পেরুর দক্ষিণাঞ্চলে এ জাতীয় মমির সন্ধান পাওয়া গেছে যা কৃত্রিমভাবে মমিকৃত ব্যক্তিদের অন্যতম প্রাচীন উদাহরণরূপে বিবেচিত হয়ে আসছে। প্রাচীন মমিটি প্রায় ৭,০০০ বছরের পুরনো যা প্রাচীন মিশরের মমিদের তুলনায় দুই হাজার বছরের পুরনো। মমি তৈরির প্রক্রিয়াটি খ্রিস্ট-পূর্ব ১৮০০ সাল পর্যন্ত চলমান ছিল। তবে, মিশরে প্রাপ্ত প্রথমদিকের মমিটি খ্রিস্ট-পূর্ব ৩০০০ বছর আগেকার। এরফলে প্রত্নতাত্ত্বিক দিক দিয়ে চিনচরো মমি খ্রিস্ট-পূর্ব ৫০৫০ সালের। কৃত্রিমভাবে তৈরিকৃত সর্বাপেক্ষা প্রাচীন মমিটি আতাকামা মরুভূমিতে খ্রিস্ট-পূর্ব ৭০২০ বছর আগেকার।
১৯১৪ সালে বিখ্যাত আন্দীয় প্রত্নতত্ত্ববিদ ম্যাক্স আহল প্রথমবারের মতো এ মমির সন্ধান পান। অদ্যাবধি ২৮০-এর অধিক মমি পাওয়া গেছে। তন্মধ্যে, ১২০টি মমি তারাপাকা বিশ্ববিদ্যালয় জাদুঘরে সংরক্ষিত আছে। সাম্প্রতিক সময়ে বিজ্ঞানীরা লক্ষ্য করে দেখেছেন যে, কিছু মমিতে পচনের সৃষ্টি হয়েছে ও গলে যাচ্ছে। এর প্রধান কারণ আবহাওয়ার পরিবর্তনে উত্তরোত্তর আর্দ্রতা বৃদ্ধি। এরফলে অণুজীবগুলো চামড়ায় ঢুকে পড়েছে।
কোষ ও অস্থিবিষয়ক রসায়নে জানা যায়, এ সকল ব্যক্তিদের ৯০% খাবারই ছিল সামুদ্রিক খাদ্য। তবে, আন্দীয় এলাকায় প্রাপ্ত মৃতদেহগুলোকে মমিকৃত করতে বিশেষ ধরনের কৌশল অবলম্বন করা হয়েছিল।
চিনচরো জাতীয় মমিকে আহল তিনটি শ্রেণীতে বিভাজিত করেছেন: সাধারণ, জটিল ও কাদামিশ্রিত। এরপর থেকে অন্যান্য প্রত্নতত্ত্ববিদ তাঁর শ্রেণীকরণকে পুণঃবিন্যাস ঘটিয়েছেন। তন্মধ্যে চিনচরো মমি শ্রেণীকরণে প্রাকৃতিক, কালো, লাল, কাদামিশ্রিত ও আবরণকৃত মমি ব্যবহার করা হয়। চিনচরো মমিতে অনুসরণকৃত দুইটি সর্বাধিক সাধারণ প্রক্রিয়া হচ্ছে ব্রাল্যা মমি ও লাল মমি।
২৯% চিনচরোদের মমি প্রাকৃতিকভাবে মমিকরণ প্রক্রিয়ার বাইরে ছিল। খ্রিস্ট-পূর্ব ৭০২০ সালে প্রাপ্ত প্রথমদিকের মমিটি ‘আচা ম্যান’ নামে পরিচিতি পায়।
চিনচরোদের কৃত্রিম মমিগুলো খ্রিস্ট-পূর্ব ৫০০০ থেকে খ্রিস্ট-পূর্ব ৩০০০ সাল সময়কালের। প্রায়শঃই চিনচরো মমির অভ্যন্তরীণ অঙ্গগুলোকে ফেলে দেয়া হতো ও এর পরিবর্তে শাকসব্জীর আঁশ বা প্রাণীদের চুল ঢুকানো অবস্থায় পাওয়া যায়।
বিশ্বের অনেক সভ্যতা লক্ষ্য করলে দেখা যায় যে, অভিজাত সম্প্রদায়ের মৃতব্যক্তিকে সংরক্ষণকল্পে মমি হিসেবে রাখা হতো। তবে, চিনচরো রীতিতে সমাজের সকল সদস্যকে মমি করে রাখা হয়েছিল যা প্রত্নতাত্ত্বিকভাবে বেশ তাৎপর্য বহন করে। প্রমাণিত হয়েছে যে, সমাজের বোঝাস্বরূপ সদস্য যেমন: বয়স্ক, শিশুদেরকে মমির বাইরে রাখা হয়নি। বিশেষ করে মৃত নবজাতকের জন্য সর্বাপেক্ষা বর্ণাঢ্যময় মমিকরণ পদ্ধতি প্রয়োগ করা হয়।
১৯১৪ সালে ম্যাক্স আহল আফ্রিকায় গবেষণায় নিয়োজিত থাকেন। প্রত্নতত্ত্ববিদগণ ২৮২টি মমির সন্ধান পান। মরো ডে আরিকাভিত্তিক মরো-১-এ ৯৬টি মৃতদেহের সন্ধান পাওয়া যায়। অধিকাংশ মমিই পাহাড়ের নরম বালিতে ছিল। চুয়ান্নটি প্রাপ্তবয়স্ক মমির ২৭জন মহিলা, ২০জন পুরুষ ও ৭জন লিঙ্গবিহীন ছির। ৪২ শিশুর মধ্যে ৭ কন্যাশিশু, ১২ পুরুষশিশু ও ২৩জন লিঙ্গবিহীন ছিল। এ ধরনের উদাহরণে ধারনা করা হয় যে, চিনচোরোরা লিঙ্গভেদে মমিকরণে অগ্রসর হয়নি। মিটচোন্দ্রিয়াল হাপলোগ্রুপ এ২-এর মাধ্যমে চিনচরো সংস্কৃতির সন্ধান পাওয়া যায়।
কমপক্ষে একটি চিনচরো মমিতে ট্যাটু দেখতে পাওয়া যায় যা ঐ অঞ্চলে ট্যাটু করার রীতির ঐতিহ্য ধারন করে। এছাড়াও, বাদ-বাকী একজন পুরুষের গোঁফসদৃশ বিন্দু বিন্দু রেখায় ট্যাটু তার ঠোঁটের ঊর্ধ্বাশে ছিল ও ১৮৮০+/- ১০০ খ্রিস্ট-পূর্ব সময়কালের। ফলে বিশ্বাস করা হয় যে, আমেরিকা অঞ্চলে ট্যাটুকরণের সরাসরি প্রামাণ্য দলিলরূপে বিবেচিত এবং তা বিশ্বের চতুর্থ প্রাচীনতম ট্যাটু।
বিগ ক্যাস
উইলিয়াম মররিসি (জন্ম: আগস্ট ১৬, ১৯৮৬) হলো একজন হলেন একজন একজন মার্কিন পেশাদার কুস্তিগীর। তিনি বর্তমানে ডাব্লিউডাব্লিউইর সাথে সংযুক্ত রয়েছেন, যেখানে তিনি র ব্র্যান্ডের হয়ে কুস্তি করেন।
ক্ল্যাশ রয়্যাল
ক্ল্যাশ রয়্যাল সুপারসেল দ্বারা তৈরি ও প্রকাশিত বিনামূল্যের একটি মোবাইল কৌশল ভিত্তিক ভিডিও গেম। এই খেলাটি সংগ্রহযোগ্য কার্ড গেম, টাওয়ার প্রতিরক্ষা, এবং বহু-খেলোয়াড়ের অনলাইন যুদ্ধ ক্ষেত্র উপাদানগুলি সমন্বয়ে গঠিত। এই খেলাটি বৈশ্বিকভাবে ২ মার্চ ২০১৬ সালে মুক্তি দেয়া হয়।
ক্ল্যাশ রয়্যালে, খেলোয়াড়গণ তাঁদের ট্রফি, লেবেল ও অ্যারেনা দ্বারা র‍্যাঙ্ককৃত। খেলায় একজন খেলোয়াড় সর্বোচ্চ তেরো লেবেল পর্যন্ত উঠতে পারে, যা কার্ড দান করে বা কার্ডের লেবেল বাড়ানোর মাধ্যমে অভিজ্ঞতা পয়েন্ট প্রাপ্তির মাধ্যমে অর্জন করা যায়। খেলায় মোট এগারো অ্যারেনা আছে (প্রশিক্ষণ শিবির বাদে), প্রটিটি অ্যারেনায় ট্রফির একটি নির্দিষ্ট সীমা আছে।
একটি খেলোয়াড় প্রতিপক্ষের এক বা একাধিক টাওয়ার ধ্বংস করে বা "রাজার টাওয়ার" ধ্বংস করে যুদ্ধ জয় করতে পারে। "রাজার টাওয়ার" ধ্বংস করলে খেলোয়াড়গণ স্বয়ংক্রিয়ভাবে তিন "মুকুট" লাভ করে বিজয় অর্জন করে।
তুঙ্গনাথ
তুঙ্গনাথ উত্তরাখণ্ড রাজ্যের রুদ্রপ্রয়াগ জেলায় অবস্থিত পৃথিবীর সর্বোচ্চ শিব মন্দির আর পঞ্চ কেদারের অন্যতম। এর উচ্চতা ১২০৭৩ ফুট। দেবাদিদেব মহাদেবের পঞ্চকেদার গুলি হল কেদারনাথ, মদমহেশ্বর, কল্পেশ্বর, রুদ্রনাথ আর তুঙ্গনাথ।
পঞ্চকেদার নিয়ে একটা জনশ্রুতি আছে। মহাভারতে কুরুক্ষেত্রের যুদ্ধর পর পান্ডবরা যখন পাপের আগুনে পুড়ছেন তখন তারা ঠিক করেন যে ভ্রাতৃহত্যার পাপ মোচন করতে তারা শিবের পূজো করবেন। সেই ইচ্ছায় শিবের সন্ধানে তারা বারাণসীতে গিয়ে হাজির হন। কিন্তু মহাদেব এই পাপীদের হাতে ধরা দিতে রাজি হলেননা
তাই তিনি একটি ষাঁড়ের রূপ ধারন করলেন আর হিমালয় পর্বতমালার, উত্তরাখন্ডের গুপ্তকাশীতে চলে যান। পান্ডবরাও তাকে নানা জায়গায় খুঁজতে খুঁজতে উত্তরাখন্ডে এসে হাজির হলেন আর এদিকে শিবও এ পাহাড় ও পাহাড়ে পালিয়ে পালিয়ে বেড়াতে লাগলেন; পিছনে পিছনে ধাওয়া করলেন পান্ডবরা। যেখানে যেখানে পান্ডবরা ষাঁড় রূপী শিব কে ধরেও ধরতে পারে নি মানে কোথাও লেজ ধরেছে কোথাও শিঙ ধরেছে কিন্তু শিব তবু পিছ্লে পালিয়ে গিয়েছেন সেই স্থানগুলিই পঞ্চকেদার নামে পরিচিত হয়। তুঙ্গনাথকে তৃতীয় কেদার বলা হয়। তুঙ্গনাথ কিন্তু চারধামের (কেদারনাথ-বদ্রীনাথ আর গঙ্গোত্রী-যমুনোত্রী) অন্তর্গত নয়।
চোপতা থেকে সাড়ে চার কিলোমিটারের হাঁটা পথ তুঙ্গনাথ। প্রায় ৮,৮০০ ফুট উচ্চতার চোপতাকে অনেকে উত্তরাখণ্ডের মিনি সুইতজারল্যান্ড বলেন। কারণ, সবুজ বুগিয়াল; “বুগিয়াল” অর্থাৎ মাঠ।পাহাড়ের ঢাল বেয়ে নেমে যাওয়া বিস্তীর্ণ এক সবুজ তৃণভূমি।
চোপতা, উখিমঠ, সারিগ্রাম, গোপেশ্বর— আশপাশের বেশ কয়েক জায়গার বাসিন্দাদের কাছে তুঙ্গনাথ পূন্যভূমি।
তুঙ্গনাথেরও উপরে ১৩১২৩ ফুট উচ্চতায় এই পাহাড়ের চুড়োয় আছে চন্দ্রশিলা যেখান থেকে হিমালয়ের ৩৬০ ডিগ্রি কোণে চার পাশের তুষারধবল শৃঙ্গ দেখা যায় সেগুকি হল চৌখাম্বা, নন্দাদেবী, নন্দাঘুন্টি, কামিট, পালকি, নীলকন্ঠ, সুদর্শন, মেরু-সুমেরু, শিবলিঙ্গ। চন্দ্রশিলার চুড়োয় একটা ছোট্ট মন্দির রয়েছে, গঙ্গাদেবীর উদ্দেশে নিবেদিত।
গাড়োয়াল ভ্রমনের এক অন্যতম অংশ হল এই তুঙ্গনাথ-চন্দ্রশিলা যা বাঙালিদের অতি পরিচিত স্থান সৌজন্যে অবশ্য উমাপ্রসাদ মুখোপাধ্যায়। তার “হিমালয়ের পথে পথে” গাড়োয়ালকে বাঙালিদের কছে জনপ্রিয় করে তোলে।
সি-সি তিতির
সি-সি তিতির (বৈজ্ঞানিক নাম: "Ammoperdix griseogularis") (ইংরেজি: "See-see partridge") হচ্ছে Phasianidae পরিবারের Ammoperdix গণের একটি পাখি।
এটি শীত প্রধান দেশের পাখি। এর আকার ২০ থেকে ২৫ সে মি পর্যন্ত হয়ে থাকে। ৮ থেকে ১৬ টি ডিম দেয়। বিভিন্ন বীজ, পোকা খাদ্য হিসাবে গ্রহন করে। সি-সি তিতির দেখতে গোলাকার, এটি প্রধানত বেগুনি- বাদামী সাদা এবং এর পার্শ্বদেশ বাদমি।
আফগানিস্তান, আজারবাইজান, ভারত, ইরান, ইরাক, কাজাকিস্থান, পাকিস্তান, সিরিয়া, আরব, তাজিকিস্তান, তুরস্ক, তুর্কমেনিস্তান, উজবেকিস্তান পর্যন্ত বিস্তৃত।
এই পাখির বৈশ্বিক অবস্থা ন্যূনতম বিপদগ্রস্ত, অনিশ্চিত ও অনুমান নির্ভর, সম্ভবত নেই, অনিশ্চিত ও অনুমান নির্ভর, সম্ভবত নেই, অনিশ্চিত ও অনুমান নির্ভর, সম্ভবত নেই, কেবলমাত্র একটি তালিকায় বাংলাদেশে শীতের পরিযায়ী বলে উল্লিখিত। পাখিটি মরুভূমিবাসী।
চিলির প্রাকৃতিক ইতিহাসবিষয়ক জাতীয় জাদুঘর
চিলির প্রাকৃতিক ইতিহাসবিষয়ক জাতীয় জাদুঘর ( বা, ) দক্ষিণ আমেরিকার দেশ চিলির প্রধান তিনটি জাতীয় জাদুঘরের একটিরূপে বিবেচিত। অন্য দুইটি হচ্ছে - চারুকলা জাদুঘর ও জাতীয় ইতিহাস জাদুঘর। মেট্রোপলিটন অঞ্চলের নিয়ন্ত্রাধীন সান্তিয়াগো’র কুইন্তা নরমাল পার্কে জাদুঘরটি অবস্থিত।
জাদুঘরটি দক্ষিণ আমেরিকার প্রাকৃতিক ইতিহাসবিষয়ক জাদুঘরগুলোর মধ্যে প্রাচীনতম। চিলীয় সরকার কর্তৃক নিযুক্ত হয়ে ১৪ সেপ্টেম্বর, ১৮৩০ তারিখে ফরাসী প্রকৃতিবিদ ক্লদিও গে এটি প্রতিষ্ঠা করেন। এর মূল আদেশনামায় চিলির জীববিজ্ঞান ও ভূগোল সম্পর্কীয় বিষয়াদির কথা উল্লেখ ছিল। শস্য ও খনিজ সম্পদের দিকেই মনোনিবেশ ঘটানো হয়। চিলীয় আন্তর্জাতিক প্রদর্শনী উপলক্ষ্যে ১৮৭৫ সালে বর্তমান ভবনটি প্রাসাদ বা প্যাভিলিয়ন আকারে নির্মাণ করা হয়।
১৮৮৯ সালে উদ্ভিদবিজ্ঞান, প্রাণীবিজ্ঞান ও খনিজবিজ্ঞান বিভাগ প্রতিষ্ঠা করা হয়। ১৯০৮ সালে ‘বোলেতিন দেল মুসিও ন্যাশিওনাল বা জাতীয় জাদুঘর বুলেটিন’ প্রকাশ করা হয়। অদ্যাবধি এ বুলেটিনটি ‘বোলেতিন দেল মিউজিও বা চিলির প্রাকৃতিক ইতিহাসবিষয়ক জাতীয় জাদুঘর বুলেটিন’ নামে নিয়মিতভাবে প্রকাশিত হচ্ছে।
আগস্ট, ১৯০৬ ও এপ্রিল, ১৯২৭ সালে ভূমিকম্পের কারণে জাদুঘরটি ব্যাপক ক্ষয়-ক্ষতির সম্মুখীন হয়।
হামবার্তো ফুয়েনজালিদা ভিলেগাস জাদুঘরের পরিচালক ছিলেন। এরপর ১৯৬৪ সালে গ্রেটে মোস্তনি তাঁর স্থলাভিষিক্ত হন। ১৯৮২ সাল পর্যন্ত এ জাদুঘরের পরিচালকের দায়িত্ব পালন করেন তিনি।
জাদুঘরটিতে বর্তমানে বারোটি স্থায়ী প্রদর্শনী কেন্দ্র রয়েছে। নীচতলায় দীর্ঘ সুড়ঙ্গ পথে চিলির ভূ-জীববিজ্ঞান বিষয়াদি রয়েছে যা প্রথম তলা পর্যন্ত বিস্তৃত। আঞ্চলিক জীববৈচিত্র্য নিয়ে আন্তঃক্রিয়াশীল শিশুতোষ খেলার ব্যবস্থা রয়েছে। কেন্দ্রীয় হলের প্রদর্শনীতে ১৭-মিটার লম্বা নীল তিমির কঙ্কাল আছে। বিংশ শতাব্দীর শুরুতে খনি এলাকায় নাইট্রেট বিক্রিয়ার শব্দচিত্র। ড্রাগনফ্লাইয়ের বিরাট আকারের জীবাশ্মসহ পোকামাকড়। মোলাস্ক, কার্নোটরাস সাসত্রেইসহ মেসোজোইক যুগের হাড়।
চিলীয় কাঠ, প্রত্নতত্ত্ব, হুয়ান হার্নান্দেজ দ্বীপপুঞ্জ; আয়ামারা, মাপুচে, সেল্কনাম, রাপানুই, কয়েসকার ও ইয়ামানার সাংস্কৃতিক প্রত্নতত্ত্ব। জাদুঘরের কক্ষসমূহে বিশ্বের সেরা রোঙ্গোরোঙ্গো মানব অঙ্কিত লেখচিত্রের সংগ্রহশালা রয়েছে। রাষ্ট্রীয় খনি সংস্থা কর্তৃক কোদেলকোর সংগ্রহ, তামার ব্যবহার অন্যতম।
উদ্ভিদবিজ্ঞান, প্রাণীবিজ্ঞন, এনথোমোলজি, নৃবিজ্ঞান ও জীবাশ্মবিজ্ঞান - এ পাঁচটি বিভাগ রয়েছে। উদ্ভিদবিজ্ঞান বিভাগে ১৮৩০ সালের পর থেকে সংগৃহীত ৩৭০০ প্রজাতির শুকনো গাছ রয়েছে। তন্মধ্যে, ৯০% চিলীয় প্রজাতির উদ্ভিদ সংরক্ষিত আছে। 
প্রাণীবিজ্ঞান বিভাগে চৌদ্দটি চিলীয় সামুদ্রিক ও স্বাদুপানির মাছের হলোটাইপ রয়েছে। নৃবিজ্ঞান বিজ্ঞান বিভাগে মধ্য চিলি থেকে শুরু করে ইনকা সাম্রাজ্য ও চিলির আধুনিক বা সাম্প্রতিককালে বিলুপ্ত জনগোষ্ঠী এবং ইস্টার দ্বীপপুঞ্জের সাংস্কৃতিক বিষয়াদি রক্ষিত আছে। এছাড়াও প্লো মমি সংরক্ষণ করাও এর অন্যতম দায়িত্বের মধ্য অন্তর্ভূক্ত।
হরনাথ ঠাকুর
হরনাথ ঠাকুর (১ জুলাই, ১৮৬৫ - ২৫ মে, ১৯২৭) একজন ঊনবিংশ শতকের বাঙালি অধ্যাত্মবাদী ও ভক্তিবাদী ব্যক্তিত্ব। তাঁর আসল নাম ছিল হরনাথ বন্দ্যোপাধ্যায়, যিনি 'পাগল হরনাথ' নামে খ্যাত ছিলেন।
হরনাথ ঠাকুর বাঁকুড়া জেলার সোনামুখীতে জন্মগ্রহণ করেন। ১৮৯৩ সালে জম্মু ও কাশ্মীর রাজ্যের ধর্মদপ্তরের রাজকর্মচারী রূপে কাজে যোগ দেন। সেখানে নানা সাধু সসন্ন্যাসীদের সংস্পর্শে আসার পর সাধক জীবন গ্রহন করে স্ত্রী কুসুমকুমারী কে নিয়ে ভারত প্রদক্ষিণ করেন। দক্ষিণ ভারত বিশেষত অন্ধ্রপ্রদেশে বিপুল সম্বর্ধনা লাভ করেন হরনাথ। তাঁকে নিয়ে সাংবাদিক শিশির কুমার ঘোষের লেখা স্পিরিচুয়াল ম্যাগাজিন ও অমৃতবাজার পত্রিকায় প্রকাশিত হলে তার খ্যাতি দেশ বিদেশে ছড়িয়ে পড়ে। তার পত্রাবলী ইংরেজি ছাড়াও বিভিন্ন ভাষায় অনুদিত হয়। বৈষ্ণবধর্ম সাধক হরনাথ তথাকথিত আধ্যাত্মিক গুরুদের মত কাউকে দীক্ষা দিতেননা কিন্তু বহু মানুষ তার ভক্ত ছিলেন। হরনাথ পুরীতে অনাথ আশ্রমের প্রতিষ্ঠা করেন। সোনামুখির আনন্দ আশ্রমে তিনি বাস করতেন।
২৫ মে ১৯২৭ সালে মারা যান হরনাথ ঠাকুর।
অপেক্ষা (১৯৮৭-এর চলচ্চিত্র)
অপেক্ষা ১৯৮৭ সালে মুক্তিপ্রাপ্ত বাংলাদেশী নাট্যধর্মী চলচ্চিত্র। ছবিটি রচনা ও পরিচালনা করেছেন দিলীপ বিশ্বাস এবং প্রযোজনা করেছেন গায়েত্রী বিশ্বাস। গীতি চিত্রকথার ব্যানারে ছবিটি পরিবেশিত হয়। এতে প্রধান চরিত্রে অভিনয় করেন আলমগীর, শাবানা, জাফর ইকবাল, সুচরিতা প্রমুখ।
ছবিটি ১২তম জাতীয় চলচ্চিত্র পুরস্কারে চারটি শাখায় পুরস্কার লাভ করে। আলমগীর শ্রেষ্ঠ অভিনেতা বিভাগে, শাবানা শ্রেষ্ঠ অভিনেত্রী বিভাগে, দিলীপ বিশ্বাস শ্রেষ্ঠ চিত্রনাট্যকার বিভাগে এবং আমিনুল ইসলাম মিন্টু শ্রেষ্ঠ চিত্রসম্পাদক বিভাগে পুরস্কার লাভ করেন।অপেক্ষা চলচ্চিত্রের সুর ও সঙ্গীত পরিচালনা করেছেন সত্য সাহা। গানে কণ্ঠ দিয়েছেন সাবিনা ইয়াসমিন ও এন্ড্রু কিশোর।
সনি ম্যাক্স ২
সনি ম্যাক্স ২ হলো ভারতীয় হিন্দি চলচ্চিত্র সম্প্রাচারিত একটি চ্যানেল, যেটির মালিক সনি পিকচার্স নেটওয়ার্কস এবং তাদের দ্বারাই এই চ্যানেলটি নিয়ন্ত্রিত হয়। এই চ্যানেলের স্লোগান হলো "জাব দেখো তাব নায়া"।
সনি লিভ
সনি লিভ হলো ভারতীয় সাধারণ এন্টারটেইনমেন্ট ভিডিও প্রচারনা সার্ভিস যেটির মালিক ভারতের মহারাষ্ট্রের মুম্বাই ভিত্তিক কোম্পানি সনি পিকচার্স নেটওয়ার্কস।
হুনাইনের যুদ্ধ
গাজওয়া এ হুনাইন (, হুনাইনের যুদ্ধ) নবী) মুহাম্মাদ ও তার অনুসারীগণ কর্তৃক বেদুঈন গোত্র হাওয়াজিন ও তার উপশাখা সাকিফ এর বিরুদ্ধে মক্কা থেকে তাইফের পথে একটি রাস্তায় ৬৩০ সালে লড়াইকৃত একটি যুদ্ধ। মুসলিমদের বিজয়ের মাধ্যমে যুদ্ধটি সমাপ্ত হয়, যারা অসংখ্য গনিমতের মাল দখল করে নেয়। সূরা তওবা তে এই যুদ্ধের উল্লেখ আছে, যা কুরআনে উল্লেখিত স্বল্পসংখ্যক যুদ্ধের মধ্যে অন্যতম।
পিয়েদ্রা দেল সোল
পিয়েদ্রা দেল সোল, সৌর পাথর, পঞ্চ যুগের পাথর () ধ্রুপদী-উত্তর শেষদিককার মেক্সিকা ভাস্কর্যবিশেষ। কখনোবা একে অ্যাজটেক ক্যালেন্ডার স্টোন নামে আখ্যায়িত করা হয়ে থাকে। মেক্সিকো সিটিতে অবস্থিত জাতীয় পুরাতত্ত্ব জাদুঘরে এ পাথরটি রক্ষিত আছে। সর্বোপরি, অ্যাজটেক ভাস্কর্যশিল্পের অমূল্য শিল্পকর্মরূপে এটি বিবেচিত।
পাথরটির আয়তন ৩৫৮ সেন্টিমিটার বা ১১.৭৫ ফুট এবং এর ঘনত্ব ৯৮ সেন্টিমিটার বা ৩.২২ ফুট। ওজন প্রায় ২৪ টন। স্পেনীয় অধিগ্রহণের স্বল্পকাল পর বিরাট আকৃতির এ ভাস্কর্যটি মেক্সিকো সিটির কেন্দ্রস্থল জোকালোয় পুঁতে রাখা হয়েছিল। অতঃপর ১৭ ডিসেম্বর, ১৭৯০ তারিখে মেক্সিকো সিটি ক্যাথেড্রাল পুণঃনির্মাণকালীন এটি পুণঃআবিষ্কৃত হয়। পুণঃআবিষ্কৃত হবার পর ক্যালেন্ডার স্টোনটি ক্যাথেড্রালের বাইরের দেয়ালে পুণঃস্থাপন করা হয়। ১৮৮৫ সাল পর্যন্ত এ অবস্থায় ছিল। অধিকাংশ গবেষকই মনে করেন, ১৫০২ থেকে ১৫২১ সময়কালের মধ্যে এ পাথরটির নকশা করা হয়। তবে, কেউ কেউ বিশ্বাস করেন যে, এটি ঐ সময়ের চেয়েও কয়েক দশক পূর্বেকার।
ক্যালেন্ডার স্টোনের সঠিক উদ্দেশ্য ও অর্থ অস্পষ্ট রয়ে গেছে। প্রত্নতত্ত্ববিদ ও ঐতিহাসিকগণ অগণিত মতবাদ পরিবেশন করেছেন। এরফলে এর নির্মাণের উদ্দেশ্য বহুবিধ হয়ে গেছে।
ক্যালেন্ডার স্টোনের প্রতিচিত্র মেক্সিকোর ২০ পেসো স্বর্ণমুদ্রা দেখা যায় যাতে ১৫ গ্রাম (.৪৮২৩ ট্রয় আউন্স) স্বর্ণ ব্যবহার করা হয়েছে। ১৯১৭-১৯২১ সময়কালে এবং ১৯৪০-এর দশকের মাঝামাঝি সময় থেকে ১৯৭০-এর দশক পর্যন্ত প্রচলিত ছিল। অক্টোবর, ২০১৫ সালের এর সমমূল দাঁড়ায় ৬০০ মার্কিন ডলার।
ক্যালেন্ডার স্টোনের চিত্র আধুনিক মেক্সিকো, মেক্সিকো আমেরিকান/চিকানো সংস্কৃতিতে উল্লেখযোগ্য বিষয়। পল্লীচিত্রে এর ব্যবহার রয়েছে ও এর গভীর সাংস্কৃতিক ঐতিহ্য প্রবাহিত হচ্ছে।
হাইওয়ে (২০১৪-এর হিন্দি চলচ্চিত্র)
হাইওয়ে ২০১৪ সালের একটি ভারতীয় চলচ্চিত্র যা ইমতিয়াজ আলীর দ্বারা লিখিত এবং পরিচালিত হয় এবং সজীদ নদিয়াধবালের তৈরি। চলচ্চিত্রটি রণদীপ হুদা এবং আলিয়া ভাট দ্বারা অভিনিত। ২০১৪ সালের বার্লিন ইন্টারন্যাশনাল ফিল্ম ফেস্টিভালের প্যানোরামা বিভাগে , ২১ ফেব্রুয়ারি চলচ্চিত্রটি মুক্তি পায়। এই চলচ্চিত্রটি জী টিভির একই নামের পর্বের উপর ভিত্তি করে তৈরি করা হয়েছে। টিভি পরিভ্রমণ সিরিজ ঋষি, আদিত্য শ্রীবাস্তব এবং কার্তিকা রেনার অভিনয় করেন, যা ইমতিয়াজ আলী দ্বারা লিখিত এবং পরিচালিত হয়। এটি একটি মেয়ে (আলিয়া ভাট) এর গল্প বলে, মেয়েটিকে অপহরণ হওয়ার পর স্টকহোম সিন্ড্রোম তৈরি করে। রিলিজের পরে ছবিটি ইতিবাচক রিভিউতে পাওয়া যায়। আলিয়া ভাটের পারফরম্যান্স উভয়েরই শ্রোতাদের ও সমালোচকদের দ্বারা প্রশংসিত।
অ্যালেক্সা ব্লিস
অ্যালেক্সিস কাউফম্যান (জন্ম: আগস্ট ৯, ১৯৯১) হলেন একজন মার্কিন পেশাদার কুস্তিগীর, যিনি বর্তমানে ডাব্লিউডাব্লিউইর সাথে সংযুক্ত রয়েছেন, যেখানে তিনি র ব্র্যান্ডে অ্যালেক্সা ব্লিস নামে কুস্তি করেন।
মে ২০১৩ সালে, ব্লিস ডাব্লিউডাব্লিউইর সাথে চুক্তিবদ্ধ হয় এবং ডাব্লিউডাব্লিউই পারফরমেন্স সেন্টার হতে প্রশিক্ষণ গ্রহন করা শুরু করে। পরবর্তীতে তিনি ডাব্লিউডাব্লিউই এনএক্সটিতে কুস্তি করেন। ব্লিস ২০১৬ সালের জুলাইয়ে ডাব্লিউডাব্লিউই স্ম্যাকডাউনের হয়ে প্রধান রোস্টারে অভিষেক করেন এবং সেখানে তিনি দুই বারের ডাব্লিউডাব্লিউই স্ম্যাকডাউন নারী চ্যাম্পিয়ন ছিলেন। ২০১৭ সালের এপ্রিলে তিনি ডাব্লিউডাব্লিউই রতে স্থানান্তরিত হন এবং মে মাসে তিনি সেখানে ডাব্লিউডাব্লিউই র নারী চ্যাম্পিয়নে পরিণত হন। ব্লিস প্রথম নারী হিসেবে উভয় র এবং স্ম্যাকডাউন নারী চ্যাম্পিয়নশীপ জয়লাভ করেছেন।
নোয়েল কেম্ফ মার্কাদো জাতীয় উদ্যান
নোয়েল কেম্ফ মার্কাদো জাতীয় উদ্যান () বলিভিয়ার হোস মিগুয়েল দে ভেলাস্কো প্রদেশের সান্তা ক্রুজ ডিপার্টমেন্ট ও ব্রাজিল সীমান্তবর্তী জাতীয় উদ্যান।
নোয়েল কেম্ফ প্রায় ৭৫০,০০০ হেক্টর ভূমি নিয়ে গড়ে উঠেছে। এর অধিকাংশই সেরানিয়া দে হুয়ানচাকা এলাকায়। ব্রাজিলীয় শিল্ড ও বলিভিয়ার সান্তা ক্রুজ ডিপার্টমেন্টের উত্তর-পূর্বাংশে এর অবস্থান। এর পূর্বদিকে রিও ডি ইতেনেজ এবং উত্তরাঞ্চলীয় সীমান্তবর্তী ব্রাজিল থেকে এটি পৃথক করেছে। ১৯৯৭ সালে ব্রাজিলের মাতো গ্রোসো রাজ্যে প্রতিষ্ঠিত সেরা রিকার্ডো ফ্রাঙ্ক স্টেট পার্কে এর ১৫৮,৬২১ হেক্টর (৩৯১,৯৬০ একর) জমি যুক্ত হয়েছে। আমাজনের বৃষ্টিপ্রবণ বনাঞ্চল ও সেরাদোর শুষ্ক বন ও সাভানা এখানে মিলিত হয়েছে। উদ্যানটিতে পাঁচ ধরনের ভিন্ন পরিবেশ বিরাজমান। উঁচুভূমিতে চিরসবুজ বন, পর্ণমোচী বন, উঁচুভূমির সেরাদো সাভানা, সাভানা জলাভূমি ও বনসমৃদ্ধ জলাভূমি। সামগ্রিকভাবে এ অঞ্চলটি শীতকালে শুষ্ক মৌসুম বিরাজমান এবং বার্ষিক বৃষ্টিপাতের পরিমাণ ১,৫০০ মিলিমিটার।
১৯০৮ সালে এ এলাকাটি প্রথম আবিষ্কার করেন পার্সি ফসেট যা বর্তমানের জাতীয় উদ্যান। প্রায় ৭০ বছর পর এ বিষয়ে পুণরায় নজরে আসে। ১৯৭০-এর দশকে ভূতত্ত্ববিদগণকে বলিভিয়ার প্রাক-কাম্ব্রিয়ান শিল্ড অঞ্চলের পার্বত্য এলাকা জরীপের জন্য প্রেরণ করা হয়। তারা এর ভূতত্ত্ব ও ভৌগোলিক গঠন এবং প্রথমবারের মতো মানচিত্র আকারে প্রকাশ করেন। এরফলে ঐ সময়ের প্রথিতযশা জীববিজ্ঞানী নোয়েল কেম্ফ মার্কাদো ভীষণভাবে আকৃষ্ট হন। মার্কাদো এর সংরক্ষণে বৈশ্বিকভাবে গুরুত্বপূর্ণ প্রচারণা চালান। দূর্ভাগ্যবশতঃ মার্কাদো মাদক চোরাকারবারীদের হাতে মর্মান্তিকভাবে নিহত হন ও তাঁর স্বপ্ন বাস্তবে পরিণত হবার বিষয়টি দেখতে পারেননি। সরকার এ উদ্যানটি প্রতিষ্ঠা করেন ও তাঁর সম্মানার্থে এ উদ্যানের নামকরণ করেন। ১৯৮৮ সালে এ উদ্যানের প্রতিষ্ঠা করা হয় ও ৭৫০০০০ হেক্টর আয়তনের এ এলাকাটি অভয়ারণ্য হিসেবে পরিচিতি পায়।
এনকেএমএনপিতে অবস্থিত হায়াচাকা মালভূমি সমুদ্রপৃষ্ঠ থেকে প্রায় ৬০০-৯০০ মিটার উঁচুতে অবস্থিত।
এ পর্যন্ত ২৭০৫টি বিভিন্ন প্রজাতির উদ্ভিদ চিহ্নিত করা হয়েছে। তন্মধ্যে, ১৫০০ প্রজাতি আর্দ্রতাপূর্ণ বনে রয়েছে। ৮০০ সেরাদোয়, ৭০০ শুষ্ক বনে, ৫০০ সাভানা জলাভূমি ও অন্য ৫০০ জলে আছে। ১৩০ প্রজাতির স্তন্যপায়ী প্রাণী রয়েছে। দুষ্প্রাপ্য ভোঁদড়, ডলফিন, টাপির, মাকড়শা ও হোলার বানর, কিংবদন্তীতুল্য আরমাদিলো, অ্যানটিটার ও বিলুপ্তপ্রায় জাগুয়ার, কালো জাগুয়ারের আবাস এখানে। এছাড়াও ৬২০ প্রজাতির পাখি আছে। নয় প্রজাতির ম্যাকাও রয়েছে যা যে-কোন সংরক্ষিত অভয়ারণ্যের তুলনায় বেশী। মেলানোসাচাস নাইজারসহ ৭০-এর অধিক সরীসৃপ এখানে বাস করে।
বৈশ্বিক গুরুত্বতা বিচারপূর্বক ২০০০ সালে ইউনেস্কো এনকেএমএনপিকে বিশ্ব ঐতিহ্যবাহী স্থানের তালিকায় অন্তর্ভূক্ত করে।
তরকিব
তরকিব ২০০০ সালের একটি বলিউড নির্মিত হিন্দি ভাষার রহস্য কাহিনী মূলক চলচ্চিত্র। এই সিনেমাটির পরিচালক ছিলেন ইসমাইল শ্রফ এবং এই ছবির শুটিং হয় মধ্যপ্রদেশ রাজ্যের পাঁচমারিতে।
গ্রামের পুকুরে মহিলারা স্নান করতে গিয়ে একটি কাটা হাত দেখতে পান। আতঙ্কিত বাসিন্দারা পুলিশে খবর দেয় ও পুকুর তল্লাশ করে একটি স্টিলের বাক্সে পাওয়া যায় যেখানে ভরা ছিল এক মহিলার মৃতদেহ। পুলিশ তদন্ত শুরু করে কিন্তু স্থানীয় দারোগাকে অজানা ব্যক্তি ফোন করে হুমকি দেয় ফলে ভীত দারোগা তদন্ত বন্ধ করে দিতে বাধ্য হন। এই ভয়াবহ হত্যাকাণ্ডের ঘটনা চাপা থাকেনা। জনমতের চাপে সরকার সিবিয়াই নিয়োগ করে। সিবিয়াই অফিসার যশরাজ প্যাটেল তার সহকারী গঙ্গারামকে নিয়ে তদন্তে আসেন। তিনি জানতে পারেন মৃতা মেয়েটির নাম রোশনি চৌধুরী যে গরীব পিতার সন্তান। তার বোনেদের মধ্যে সে ছিল শিক্ষিতা ও উপার্জনক্ষম। রোশনী মিলিটারি ক্যাম্পে চাকরি করতো। রোশনীর প্রতি অনেকেই দুর্বল ছিল। ব্যবসায়ী মোহন মুলতানি, আর্মি ক্যাপ্টেন অজিত ভার্মা, মেজর ডা: কমল ডোগরা, এবং ক্যান্টিনের কনট্রাকটর বিষেন সিং। রোশনী নিখোঁজ হয়ে যাওয়ার পর এবং আগে তার সাথে বাকিদের সম্পর্ক কেমন ছিল তা নিয়ে সন্ধান করেন যশরাজ। এর মধ্যে তার কাছেও উড়ো ফোনের হুমকি আসে ও দুবার হত্যার চেষ্টা করা হয়। রোশনীর বান্ধবী ও সহকর্মী প্রীতির কাছ থেকে কিছু সংবাদ পান যশরাজ। যেখানে রোশনীর মৃতদেহ ফেলা হয়েছিল সেই স্থানে একটি দোকান ছিল যার মালিক এক অন্ধ ব্যক্তি, নয়নসুখ। যশরাজ বুঝতে পারেন নয়নসুখ সমস্ত ব্যাপারটা প্রত্যক্ষ করেছে কিন্তু অন্ধ সেজে থাকছে।
বো ডালাস
টেইলর মাইকেল রোটুন্ডা (জন্ম: মে ২৫, ১৯৯০) হলেন একজন মার্কিন পেশাদার কুস্তিগীর, যিনি বর্তমানে ডাব্লিউডাব্লিউইর সাথে সংযুক্ত রয়েছেন, যেখানে তিনি র ব্র্যান্ডে বো ডালাস নামে কুস্তি করেন।
রোটুন্ডা হলেন একজন তৃতীয় প্রজন্মের পেশাদার কুস্তিগীর; তার পিতামহ ব্ল্যাকজ্যাক মুলিগান, বাবা মাইক রোটুন্ডা এবং দুই চাচা ব্যারি উইন্ডহ্যাম ও ব্যারি উইন্ডহ্যাম ছিলেন পেশাদার কুস্তিগীর। তার ভাই উইন্ডহাম রোটুন্ডাও একজন পেশাদার কুস্তিগীর, যিনি অধিক পরিচিত ব্রেই ওয়াট নামে।
তিনি যখন ডাব্লিউডাব্লিউইর উন্নয়নমূলক প্রতিষ্ঠান ফ্লোরিডা চ্যাম্পিয়নশীপ রেসলিং এবং ডাব্লিউডাব্লিউই এনএক্সটিতে ছিলেন তখন তিনি ৩ বার এফসিডাব্লিউ হেভিওয়েট চ্যাম্পিয়ন, ২ বার এফসিডাব্লিউ ট্যাগ টিম চ্যাম্পিয়ন (তার বড় ভাই ব্রেই ওয়াটের সাথে) এবং ডাব্লিউডাব্লিউইর সর্বকনিষ্ঠ এনএক্সটি চ্যাম্পিয়ন ছিলেন।
ব্রাউন স্ট্রোম্যান
অ্যাডাম জোসেফ শের (জন্ম: সেপ্টেম্বর ৬, ১৯৮৩) হলেন একজন মার্কিন পেশাদার কুস্তিগীর এবং সাবেক শক্তিশালী মানুষ, যিনি বর্তমানে ডাব্লিউডাব্লিউইর সাথে সংযুক্ত রয়েছেন, যেখানে তিনি র ব্র্যান্ডে ব্রাউন স্ট্রোম্যান নামে কুস্তি করেন।
কেন্দ্রীয় ইউরোপীয় গ্রীষ্মকালীন সময়
কেন্দ্রীয় ইউরোপীয় গ্রীষ্মকালীন সময় (সিইএসটি) হল ইউরোপীয় দেশসমূহের গ্রীষ্মকালে পালনকৃত দিবালোক সংরক্ষণ সময়ের প্রামাণ ঘড়ির সময় যা কেন্দ্রীয় ইউরোপীয় সময় () পালনকারী দেশসমূহ বাকি বছর পালন করে থাকে। এটি এর সাথে সম্পর্কিত, যা কেন্দ্রীয় আফ্রিকার সময়, দক্ষিণ আফ্রিকার প্রমাণ সময় এবং রাশিয়ার কালিনিনগ্র্যাড সময়ের সমান।
কেন্দ্রীয় ইউরোপীয় গ্রীষ্মকালীন সময়ের অন্য নামসমূহ হল মধ্য ইউরোপীয় গ্রীষ্মকালীন সময় (এমইএসটি), মধ্য ইউরোপীয় দিবালোক সংরক্ষণ সময় (সিইডিটি), এবং ব্রাভো সময় (ন্যাটো ফনেটিক বর্ণমালার দ্বিতীয় অক্ষর)।
১৯৯৬ সাল থেকে মার্চ মাসের শেষ রবিবারে থেকে অক্টোবরের শেষ রবিবারে ইউটিসি+১:০০ এর মধ্যে ইউরোপীয় গ্রীষ্মকালীন সময় পালন করা হয়; যা ১৯৯৬ সালের পূর্বে ইউরোপীয় ইউনিয়ন জুড়ে এই নিয়ম ছিল না।
নিম্নলিখিত দেশসমূহ এবং অঞ্চলসমূহের কেন্দ্রীয় ইউরোপীয় গ্রীষ্মকালীন সময় ব্যবহার করে।
মাদ্রাসা-ই-আলিয়া
মাদ্রাসা-ই-আলিয়া ঢাকা বাংলাদেশের একটি ঐতিহ্যবাহী আলিয়া মাদ্রাসা যা ঢাকা আলিয়া নামে অধিক খ্যাত। ১৭৮০ সালে বাংলার ফোর্ট উইলিয়ামের গর্ভনর জেনারেল ওয়ারেন হেস্টিসং কর্তৃক কলকাতায় প্রতিষ্ঠিত হয়। ১৯৪৭ সালে আলিয়া মাদ্রাসা কলকাতা থেকে ঢাকায় স্থানান্তরিত হয়। ঢাকায় আলিয়া মাদ্রাসার প্রথম অধ্যক্ষ ছিলেন খান বাহাদুর মাওলানা জিয়াউল হক। ঢাকার লক্ষ্মীবাজারে ইসলামিক ইন্টারমিডিয়েট কলেজ (বর্তমানে নজরুল কলেজ)-এ মাদ্রাসার কার্যক্রম চলতে থাকে। তদানীন্তন পূর্ব পাকিস্তানের মুখ্যমন্ত্রী আতাউর রহমান খান ১৯৫৮ সালের ১১ মার্চ ঢাকার বখশীবাজারে মাদ্রাসার চারতলাবিশিষ্ট নতুন ভবন ও ছাত্রাবাসের ভিত্তিপ্রস্তর স্থাপন করেন। ১৯৬১ সালে মাদ্রাসা লক্ষ্মীবাজার থেকে বখশীবাজারে স্থানান্তরিত হয়। ঢাকা আলিয়া মাদ্রাসার প্রথম অধ্যক্ষ নিযুক্ত হন খান বাহাদুর মাওলানা জিয়াউল হক।
আলিয়া মাদ্রাসা, ঢাকা (মাদ্রাসা-ই-আলিয়া) দাপ্তরিক ভাবে মাদ্রাসা-ই-আলিয়া নামে পরিচিত। ১৭৮০ সালে বাংলার ফোর্ট উইলিয়ামের গর্ভনর জেনারেল ওয়ারেন হেস্টিসং কর্তৃক কলকাতায় প্রতিষ্ঠিত হয়। ১৭৮১ থেকে ১৮১৯ সাল পর্যন্ত আলিয়া মাদ্রাসা ‘বোর্ড অব গভর্নরস’ দ্বারা এবং ১৮১৯ থেকে ১৮৫০ সাল পর্যন্ত ইংরেজ সেক্রেটারি ও মুসলমান সহকারি সেক্রেটারির অধীনে ‘বোর্ড অব গভর্নরস’ দ্বারা পরিচালিত হয়। ১৮৫০ সালে আলিয়া মাদ্রাসায় অধ্যক্ষের পদ সৃষ্টি হলে ড. এ. স্প্রেংগার মাদ্রাসার প্রথম অধ্যক্ষ নিযুক্ত হন। ১৮৫০ সাল থেকে ১৯২৭ সাল পর্যন্ত ইংরেজ কর্মকর্তাগণ এ পদ অলঙ্কৃত করেন। 
১৮২৯ সালে আলিয়া মাদ্রাসায় ইংরেজি বিভাগ খোলা হয়। ১৮৫৯ সাল পর্যন্ত সুদীর্ঘ ৩৪ বছরে এ বিভাগে ১৭৮৭ জন শিক্ষার্থী লেখাপড়া করেন। ১৮৬৩ সালে কলকাতা মাদ্রাসায় এফ.এ পর্যায়ের ক্লাস সংযোজিত হয়। ১৮৫৪ সালে মাদ্রাসায় একটি পৃথক ইনস্টিটিউট হিসেবে ইঙ্গ-ফারসি বিভাগ প্রতিষ্ঠিত হয়। এখানে ভর্তির সময় শরাফতনামা (উচ্চ বংশে জন্মের সনদপত্র)-র উপর জোর দেওয়া হতো। ইংরেজি এবং ফারসি ভাষায় শিক্ষাদানের মাধ্যমে প্রতিষ্ঠিত ইঙ্গ-ফারসি বিভাগের উদ্দেশ্য ছিল শিক্ষার্থীদের এন্ট্রান্স পরীক্ষায় অংশগ্রহণের উপযোগী করে গড়ে তোলা। ইঙ্গ-ফারসি বিভাগ মুসলিম অভিজাতদের মধ্যে তেমন আগ্রহ সৃষ্টি করতে ব্যর্থ হয়। ১৮২১ সালে মাদ্রাসার শিক্ষক ও শিক্ষার্থীদের বিরোধিতা সত্ত্বেও মাদ্রাসায় প্রথাগত পরীক্ষা ব্যবস্থা চালু করা হয়। ১৮৫৪ সালের শিক্ষাসংক্রান্ত ‘ডেস্পাচ’-এ কলকাতা মাদ্রাসাকে প্রস্তাবিত কলকাতা বিশ্ববিদ্যালয়ের অধীনে নিয়ে আসার ইঙ্গিত থাকলেও মাদ্রাসাটিকে বিশ্ববিদ্যালয়ের অধীনে আনা হয়নি। ১৯০৭ সালে মাদ্রাসায় তিন বছর মেয়াদি কামিল কোর্স চালু হয়।১৯৪৭ সালে আলিয়া মাদ্রাসা কলকাতা থেকে ঢাকায় স্থানান্তরিত হয়। ১৯৬১ সালে মাদ্রাসা লক্ষ্মীবাজার থেকে বখশীবাজারে স্থানান্তরিত হয়। ঢাকা আলিয়া মাদ্রাসার প্রথম অধ্যক্ষ নিযুক্ত হন খান বাহাদুর মাওলানা জিয়াউল হক।
বর্তমানে মাদ্রাসায় প্রায় ১৫০০ শিক্ষার্থী ও ৫০ জন শিক্ষক রয়েছেন। মাদ্রাসাটির রয়েছে সমৃদ্ধ গ্রন্থাগার, কম্পিউটার ল্যাব, খেলারমাঠ এবং ছাত্রাবাস। ২০০৬ সালে ঢাকা আলিয়া মাদ্রাসা ইসলামিক বিশ্ববিদ্যালয়ের অধিভুক্ত হয়।সরকারি মাদরাসা-ই-আলিয়া,বকসীবাজার,ঢাকায় অবস্থিত। 
এই সরকারি মাদরাসার পশ্চিম দিকে "বাংলাদেশে মাদরাসা শিক্ষা বোর্ড"
পূর্বে মাদরাসার ছাত্রদের আবাসিক হল 
"আল্লামা কাশগরী রহঃ হল"
প্রথম ২৬ জন ছিলেন ইউরোপিয়ান খ্রিষ্টান
ঝু ঝু (অভিনেত্রী)
ঝু ঝু (জন্ম: ১৯ জুলাই ১৯৮৪) একজন চীনা অভিনেত্রী এবং গায়িকা।তিনি এমটিভি চীনে ভিজে হিসাবে খ্যাতি লাভ করেন।
জুলাই ১৯৮৪ সালে চীনের একটি সামরিক বাহিনীর পরিবারে ঝু ঝু -এর জন্ম হয়। ঝু ৩ বছর বয়সে পিয়ানো শিখতে শুরু করেন। যখন তিনি একটি জুনিয়র স্কুল ছাত্র ছিলেন, তখন তিনি একটি ইংরেজী নাটক বিউটি এবং দ্য বিস্ট-এ অভিনয় করেন। ঝু "বেইজিং টেকনোলজি অ্যান্ড বিজনেস ইউনিভার্সিটি" থেকে স্নাতক ডিগ্রি লাভ করেন, যেখানে তিনি ইলেকট্রনিক্স এবং ইনফরমেশন ইঞ্জিনিয়ারিং-এ শিক্ষা লাভ করেন।
২০০৫ সালে, ঝু এমটিভি চীনে যোগদান করেন এবং চীনের অভ্যান্তরীন এমটিভি নেটওয়ার্কগুলিতে সংগীত প্রোগ্রামের আয়োজন করেন। চীনের স্থানীয় গানের প্রতিযোগিতা জেতার পর প্রতিযোগী স্কাউটস দ্বারা ঝুকে আবিষ্কার করা হয়, তারপর জাতীয় পর্যায়ে তৃতীয়টি স্থাপন করে। ২০০৭ সালে ঝু মিউজিক লেবেল এমবিওএক্স দিয়ে স্বাক্ষর করেন এবং তার প্রথম অ্যালবামটি ২০০৯ সালে মুক্তি পায়।২০১০ সালে, জিউ কি উইমেন উইন, এন্ডি লাউ এবং গ্যাং লি অভিনয়ের একটি চীনা রোমান্টিক কমেডি চলচ্চিত্রে প্রথম অভিনয় করেন। ২০১২ সালে, ঝু একটি আমেরিকান মার্শাল আর্ট ফিল্ম 'দ্য ম্যান অব দ্য লোহান ফিস' ছবিতে রজো, রাসেল ক্রো, কুং লে, লুসি লিউ, বায়রন মান্নান, রিক ইউন, ডেভিড বয়েস্তিয়া এবং জামি চুং নামে অভিনয় করেছিলেন।
ছবিটি প্রথম দিনে ১ মিলিয়ন পাউন্ড আয় করে। ২০১২ সালে, ঝু পাঁচটি চলচ্চিত্রে অংশগ্রহণ করেছিলেন, যেমন সাংহাই কলিং, সিক্রেট শেয়ারার এবং ক্লাউড অ্যাটালেস।
বিভিন্ন চলচ্চিত্রে ছোটোখাটো ভূমিকা পালন করার পর, ঝু তার প্রথম অগ্রণী ভূমিকাটি পেয়েছিলেন গ্রেট মিঃ ঝৌ নামে একটি সিরিজে।তিনি এই পারফরম্যান্সের জন্য সমালোচকদের প্রশংসা অর্জন করেন এবং বৃহত্তর স্কেল প্রযোজনায় ভূমিকা পেতে শুরু করেন। ২০১৪ সালে, ঝু রোমান্টিক কমেডি চলচ্চিত্র 'দ্য ওল্ড সিনডেলার্লা'তে সমর্থিত ভূমিকাতে অভিনয় করেন, প্রযোজক লুই চুয়ান দ্বারা উত্পাদিত।
২০১৪ সালে, ঝু এড ওয়েস্টউইকের বিপরীতে শেষ ফ্লাইটের চলচ্চিত্রের মহিলা নেতৃত্বকে অভিনয় করে এবং লিয়ন লি ও কেরি আলেকজান্ডারকে দেখান।সালে, ঝু আমেরিকান টিভি সিরিজ মার্কো পোলোতে অভিনয় শুরু করেন যা ২০১৪ সালের ডিসেম্বরে নেটফ্লিক্স এ প্রিমিয়ার হয়।
২০১২ সালে, ঝু একটি বলিউড ঐতিহাসিক যুদ্ধের নাটকের চলচ্চিত্র টুবলাইটের জন্য স্বাক্ষর করেন, সালমান খানের বিপরীতে।কবির খান পরিচালিত এই ছবিটি ২০১৭ সালে ২৩ জুন ভারতে মুক্তি পায়। এটি প্রথমবারের মতো বলিউডে দেখা যাবে।৩ আগস্ট ২০১৬ তারিখে তিনি হিন্দি শিখতে মুম্বাই পৌঁছে যান।
কোস্টা রিকার প্রশাসনিক বিভাগসমূহ
১৯৪৯ সালের কোস্টারিকার সংবিধানের ১৬৮ নম্বর অনুচ্ছেদে কোস্টা রিকার আঞ্চলিক বিভাগকে তিন ধরনের প্রশাসনিক অঞ্চলে বিভক্ত করা হয়েছে। জন প্রশাসনের উদ্দেশ্য বাস্তবায়নকল্পে জাতীয় ভূ-খণ্ডকে প্রদেশ, ক্যান্টন ও জেলা হিসেবে বিভাজন ঘটানো হয়েছে। 
কোস্টা রিকায় রয়েছে -
প্রত্যেকটি অংশকেই নম্বর দিয়ে পরিচিতি ঘটানো হয়েছে। প্রদেশের ক্ষেত্রে ১, ক্যান্টনের ক্ষেত্রে ৩ ও জেলার ক্ষেত্রে ৫ সংখ্যা বরাদ্দ করা হয়েছে। তন্মধ্যে, জেলা পর্যায়ের নম্বরগুলোকে ডাক কোড হিসেবেও ব্যবহার করা হয়।
প্রজাতান্ত্রিক রাষ্ট্র হিসেবে কোস্টা রিকা প্রতিষ্ঠিত হয়। এ সময় কোস্টা রিকাকে ‘মুক্ত, সার্বভৌম ও স্বাধীন’ প্রজাতন্ত্র হিসেবে ঘোষণা করা হয়েছিল। ১৮৪৭ সালের কোস্টা রিকার রাজনৈতিক সংবিধান পুণঃর্গঠনকল্পে একই বছরের ৩০ নভেম্বর অনুমোদন দেয়া হয়। ঐ বছরের ৭ ডিসেম্বর শাসন ব্যবস্থা পরিচালনার উদ্দেশ্যে প্রদেশ, ক্যান্টন ও জেলা হিসেবে বিভাজন ঘটানো হয়। পূর্বোক্ত আইন আদেশ বলে নিম্নবর্ণিত প্রদেশ সৃষ্টি করা হয়:এ আইনে পুন্তারেনাসকে কাউন্টি শ্রেণীবিভাগ ঘটানো হয় যা বর্তমানে বিলুপ্ত। ১৭ সেপ্টেম্বর, ১৮৫৮ তারিখে আইনজারী আদেশ নম্বর ১০ অনুসারে পুন্তারেনাসকে প্রদেশের মর্যাদা দেয়া হয়েছিল।
রাজনৈতিক ও প্রশাসনিক কর্মকাণ্ড সুচারুরূপে সম্পন্নের লক্ষ্যে প্রদেশকে সাতটি ভাগে বিভক্ত করা হয়েছে:
কোস্টা রিকায় ২৪টি আদিবাসী এলাকা রয়েছে। এগুলো কেন্দ্রীয় সরকার থেকে পরিচালিত হয় ও এদের সীমিত স্বায়ত্ত্বশাসন ব্যবস্থা দেয়া হয়েছে। এ সকল এলাকা নির্বাহী ক্ষমতাবলে আদেশ নং ১৩৫৬৮-জি অনুযায়ী স্থানীয় সরকাররের ন্যায় আদিবাসী উন্নয়ন সংস্থা কর্তৃক পরিচালিত হচ্ছে।
টোবা টেক সিং
টোবা টেক সিং () হল উর্দু সাহিত্যিক সাদত হাসান মান্টোর একটি বহু আলোচিত ও বিখ্যাত ছোটগল্প। ১৯৫৫ সালে প্রকাশিত এই গল্পটি ভারত পাকিস্তান দেশভাগের পরিপ্রেক্ষিতে লেখা। দেশভাগের ঘটনা ও রাষ্ট্রের মানবতাবিরোধী নীতিকে তীব্র ব্যাঙ্গ ও শ্লেষাত্মক আক্রমনে বিঁধে এটি লিখেছেন লেখক মান্টো।
ভারত, পাকিস্তান স্বাধীনতা ও দেশভাগের দুই তিন বছর পরে দুই দেশের সরকার সিদ্ধান্ত নেয় পাগলদেরও ভাগাভাগি হবে। অর্থাৎ হিন্দু পাগলদের ভারত এবং মুসলিম পাগলদের পাকিস্তানে পাঠানো হবে। লাহোরের মানসিক হাসপাতালে থাকা একজন পাগল বিষান সিং বাকি সহবন্দীদের সাথে এই বিষয় নিয়ে আলোচনা করে। যেহেতু সে একজন হিন্দু তাই ভারতে চলে যাওয়ার হুকুম হয়। কিন্তু তার বাড়ি পাকিস্তানের টোবা টেক সিং এ। সে শুধুমাত্র টোবা টেক সিং নামক গ্রামটিতেই যেতে চায়। রাষ্ট্র বা রাষ্ট্রের নীতি যদিও তা অনুমোদন করেনা। শেষ পর্যন্ত দেখা যায় দুই দেশের সীমানায়, কাঁটাতারের দুপাশে দুই পা রেখে বিষান সিং মারা যায়। মৃত্যুর আগে সেই জায়গাটাই বিষান সিং এর কাছে হয়ে যায় টোবা টেক সিং।
পাকিস্তানের চলচ্চিত্রকার আফিয়া নাথানিয়েল এই ছোটগল্পটির চলচ্চিত্রায়ন করেন ২০০৫ সালে। ভারতের পরিচালক কেতন মেহতা টোবা টেক সিং নামে অপর একটি চলচ্চিত্র নির্মান করেছেন যেটি ২০১৭ সালে মুক্তি পাবে।
ভেনেজুয়েলার স্বাধীনতার ঘোষণাপত্র
ভেনেজুয়েলার স্বাধীনতার ঘোষণাপত্র () ৫ জুলাই, ১৮১১ তারিখে প্রকাশ করা হয়। ভেনেজুয়েলীয় প্রদেশের কংগ্রেসে লিখিত আকারে এ ঘোষণাপত্র গ্রহণ করা হয়েছিল। এরফলে ভেনেজুয়েলা স্পেনীয় রাজতন্ত্র থেকে নিজেদেরকে পৃথকীকরণের সিদ্ধান্ত নেয়। নতুন রাষ্ট্র হিসেবে প্রতিষ্ঠা পাবার পর ব্যক্তিভিত্তিক সমতায়ণ, সম্প্রচারের উপর থেকে নিষেধাজ্ঞা প্রত্যাহার ও মত প্রকাশের স্বাধীনতার বিষয়ে প্রতিশ্রুতি দেয়া হয়েছিল। এ নীতিগুলো সাংবিধানিকভাবে কার্যকর করায় প্রায় তিনশ বছর ধরে ঔপনিবেশিক সময়কাল থেকে চলে আসা রাজনৈতিক, সাংস্কৃতিক ও সামাজিক কর্মকাণ্ডের বেড়াজাল থেকে ভেনেজুয়েলা বেরিয়ে আসে।
ভেনেজুয়েলার ক্যাপ্টেন্সি জেনারেলের নিয়ন্ত্রণাধীন দশটি প্রদেশের সাতটি তাদের স্বাধীনতার প্রশ্নে সমর্থন ব্যক্ত করে ও সমর্থনের বিষয়ে তাদের কারণগুলোর কথা উল্লেখ করে। এভাবেই ছোট্ট ইউরোপীয় দেশের শাসনজাল থেকে বেরিয়ে এসে নতুন বিশ্বে প্রবেশ করে। স্পেনীয় আমেরিকা চতুর্থ চার্লস ও সপ্তম ফার্দিনান্দকে ক্ষমতাচ্যুত করে স্বায়ত্ত্বশাসিত সরকার ব্যবস্থাকে বেয়নে পুণঃপ্রতিষ্ঠিত করতে নতুন বিশ্বের ব্যাপক জায়গা নিজেদের করায়ত্ত্ব করতে চাইলেও তা আর সমর্থ হয়নি। স্পেনের রাজনৈতিক অস্থিতিশীলতার কারণে ভেনেজুয়েলীয়দের শাসন করা থেকে সমর্থ হয়নি। তাস্বত্ত্বেও ভ্রাতৃপ্রতিম দেশ হিসেবে স্পেনিয়ার্ডদের সাথে সুসম্পর্ক বজায় রাখে।
চুক্তিতে স্বাক্ষরকারী সাতটি প্রদেশ হলো - কারাকাস প্রদেশ, কুমানা প্রদেশ, বারিনাস প্রদেশ, মার্গারিতা প্রদেশ, বার্সেলোনা প্রদেশ, মেরিদা প্রদেশ ও ত্রুজিলো প্রদেশ। মারাকাইবো প্রদেশ, কোরো প্রদেশ ও গায়ানা প্রদেশ - বাদ-বাকী এ তিনটি প্রদেশ ভেনেজুয়েলার কংগ্রেসে অংশগ্রহণ করেনি। তারা স্পেনীয় শাসনেই অবস্থান করে।
ঘোষণাপত্রে নতুন দেশটি নিজেদেরকে ভেনেজুয়েলা আমেরিকান কনফেডারেসি নামে উল্লেখ করে। এ ঘোষণাপত্রটি ক্রিস্তোবেল মেন্দোজা ও জুয়ান জার্মান রসিও যৌথভাবে রচনা করেন। ৭ জুলাই, ১৮১১ তারিখে কংগ্রেসে আনুষ্ঠানিকভাবে গ্রহণ করা হয়। এরপর ১৭ আগস্ট, ১৮১১ তারিখে কারাকাসে কংগ্রেসের বুক অব মিনিটসে অন্তর্ভূক্ত করা হয়।
এ ঘোষণাপত্রের দিনটি ভেনেজুয়েলার স্বাধীনতা দিবস হিসেবে উদযাপিত করা হয়। ভেনেজুয়েলার প্রথম কংগ্রেসের বুক অব মিনিটসের মূল দলিলটি কারাকাসের ফেডারেল লেজিসলেটিভ প্যালেসে রক্ষিত আছে।
মিউজিও দে লা কাসা দে লাস প্রাইমেরাস লেত্রাস সিমন রড্রিগুয়েজে দলিলটি রাখা হয়েছে। ৩১ মে, ২০১৩ তারিখে নিভৃতচারী সাবেক রাষ্ট্রপতি মাদুরো প্রশাসনের উদ্যোগে প্রদর্শিত অনুলিপিটিতে রাষ্ট্রপতি হুগো শাভেজ স্বাক্ষর করেন। এরফলে ঐ প্রশাসনের বিভিন্ন বিভাগে বিরোধিতা করেও সুন্দর মনোভাবের পরিচয় দেন তিনি।